« Evanjeliklər Dəccalın çirkli oyununa uymamalıdırlar\nDəccal komitəsi: Darvin, Marks və digər qanlı faşist və kommunist liderlər »\nQuranın qiyamətə qədər etibarlı olduğunu və qorunacağını bilən möminlər bunun hüzur və rahatlığını yaşayarlar. Quran insanın hər hökmündən və əmrindən qəti olduğu, ürəklərdə heç bir şəkk-şübhə meydana gəlmədən tabe olunacaq bir kitabdır. İnsanlar üçün bu cür “etibarlı” bir yol göstəricisinin olması çox böyük nemət və Allah qatından verilmiş bir rəhmətdir. Allah Quranın möminlər üçün əhəmiyyətini bir ayəsində belə xəbər verməkdədir:\nQuranı bilən hər insan yaradılış məqsədini, Allahın məmnuniyyətini, rəhmətini, cənnətini qazanmanın yolunu, cənnət və cəhənnəmdə necə bir həyat olacağını, Allahın yaratmasındakı sirrləri, ən gözəl əxlaqı, bir çox məlumatı doğru və əskiksiz şəkildə öyrənər.\nBir insanın din haqqında soruşa biləcəyi və başqa insanlar tərəfindən veriləcək hər cür suallara da cavab Qurandadır. Allah bir ayəsində bunu belə buyurmaqdadır:\nQuran ayələrində din haqqında hər şeyin məlumatı verildiyi kimi, insanların ixtilafa düşəcəkləri heç bir mövzu da buraxılmamışdır.Allah Quranın endirilmə səbəblərindən birini də insanların ixtilafa düşdükləri mövzuların açıqlanması olduğunu belə bildirmişdir:\nAyədə görüldüyü kimi Quran Allaha iman edən, saleh qullar üçün böyük bir rəhmət və hər mövzuda yol göstəricidir. Allah Quran yoluyla bizə bilmədiyimiz yaradılışın sirri olan mövzuları bildirir və bütün insanları bu məlumatlarla xəbərdar edir. Məsələn, Quranda şeytanın varlığı, xüsusiyyətləri, məqsədi, insanlara hansı istiqamətlərdən yaxınlaşa biləcəyi, nə kimi üsullardan istifadə edə biləcəyi və hiyləgər xarakteri haqqında məlumat verilməkdədir. Bununla yanaşı bir insanın şeytanın təsirindən necə çıxa biləcəyi göstərilməkdədir. Quranda şeytan haqqında izah edilənlər möminlər üçün böyük asanlıqdır. Çünki bunun sayəsində şeytan kimi hiyləgər, gizli yollarla yaxınlaşan bir düşmənə qarşı insanlar daima ayıq olurlar.\nQuran son dərəcə aydın olan və hər kəsə xitab edən bir kitabdır. Buna görə insanların axirət günündə Allaha dünyada etdikləri işlər üçün hesab verərkən “Mən bundan xəbərsizdim, mənə bildirilməmişdi” deyə bəhanə göstərə biləcəkləri heç bir mövzu yoxdur. Allah insanları Quran vasitəsi ilə ən gözəl şəkildə xəbərdar etmiş və həyatları ilə bağlı çox vacib mövzularla məlumatlandırmışdır.\nAllah asanlıq olsun deyə Quranda insanların daha asan qavrayıb anlaya bilmələri üçün ayələri müxtəlif şəkillərdə açıqlamışdır. Allah Quranın bu üslubunu ayələrində belə bildirir:\nAllahın bu hökmlərinə baxmayaraq insanların etdikləri səhvlərdən biri isə Quranın hər insan tərəfindən aydın başa düşülmədiyini fikirləşmələridir. Çox insan Quranın başa düşülməsi və yaşana bilməsi üçün mükəmməl təhsilə ehtiyac olduğunu zənn edir. Bu mühakiməni yürüdən kəslərin böyük bir qismi isə əslində bir dəfə belə olsun Quranı oxumamışdır. Bəlkə də oxumuşdur, amma anlamağa çalışmamışdır, daha əvvəlindən ayələri anlamayacağı istiqamətində özünü şərtləndirmişdir. Halbuki, Quran Allahın ayələrində bildirdiyi kimi açıq-aşkardır. Səmimi olaraq Quranı oxuyan hər insanın onu asanlıqla anlaya biləcəyi bir üslubdadır.\nQuranın dilinin son dərəcə anlaşılan olması insanlar üçün çox böyük bir nemətdir. Allah insanların Quranı rahatlıqla oxuyub anlamaları üçün asanlaşdırdığını ayədə belə bildirir:\nBiz onu (Quranı) sənin dilinlə asanlaşdırdıq ki, onunla müttəqilərə müjdə verəsən və inadkarlara xəbərdarlıq edəsən. (Meryem Suresi, 97)\nAllah rəhmətinin və mərhəmətinin nəticəsi olaraq, insanların anlaması üçün dinini bu qədər asanlaşdırmışkən, insanın öhdəsinə düşən sadəcə Allahın bildirdikləri üzərində düşünmək və onları tətbiq etməkdir. Bir çox insan bu qədər asan bir yolu qoyub, çətin olanı seçməkdədir. Özlərinə səhv yol göstəricilərini axtarmaqla, həyatlarının məqsədini öyrənə biləcəkləri, əbədi qurtuluşlarına vəsilə olacaq Qurandan uzaq yaşamaqdadırlar. Necə ki, bu ayədə bildirildiyi kimi Peyğəmbərimiz (s.ə.v) də bu mövzuda Allaha belə səslənmişdir:\nPeyğəmbər: “Ey Rəbbim! Qövmüm bu Quranı tərk etdi!” – dedi (Furqan surəsi, 30)\nQəlbləri razı qalmış, Allaha bağlanan əsl möminlər isə Quranın hökm və hikmət sahibi olan Rəbbimizdən göndərilmiş bir hidayət olduğunu bilirlər. Allah Quranın “möminlər üçün şəfa və rəhmət” (İsra surəsi, 82) olduğunu da bildirmişdir. Quran ayələri ilə insanın ağlında meydana gələ biləcək suallar və şübhələr tamamilə ortadan qalxar, insan özü üçün ən uyğun olan əxlaqı və həyat formasını öyrənmiş olar.\nBu çox əhəmiyyətli bir nöqtədir: Allah insanları İslam qayda-qanunlarına uyğun olaraq yaşadıqları üçün xoşbəxt, dinc, sağlam yaratmışdır. Bunları əldə etmək üçün Qurandan başqa yol axtaranlar minlərlə, milyardlarla il keçsə də heç bir zaman axtardıqlarını tapa bilməyəcəklər. İnsanın dünyada və axirətdə rahatlaması üçün tək yol Allahın insanlar üçün endirdiyi Qurana və Peyğəmbərimiz (s.ə.v)-in sünnəsinə tabe olmasıdır. Allahın ayəsində bildirildiyi kimi Quran insanları qaranlıqlardan işıqlığa çıxaran yeganə haqq Kitabdır:\nAllah kitabının nuruna uyanlar, yol göstəricilərinə tabe olanlar, Allahın diləməsi ilə, dünyada və axirətdə daim asanlıqlarla qarşılaşacaq, gözəl bir həyat yaşayacaqlar.


Rafiq Tağının ölümündən 8 il keçir\nBu gün, noyabrın 23-də yazıçı, jurnalist, həkim Rafiq Tağının ölümündən 8 il keçir.\nOnu 2011-ci il noyabrın 19-da naməlum şəxslər yaşadığı binanın yaxınlığında bıçaqlayıblar. Bundan bir neçə gün sonra, noyabrın 23-də xəstəxanada qəfildən vəfat edib. O, ölümündən az əvvəl bıçaqlanmasını İran siyasi hakimiyyətini tənqid etməsi ilə bağlamışdı.\nAncaq İranın Bakıdakı səfirliyi bu iddianı inkar edib. Səfirliyin həmin günlər yayılan bəyanatında vurğulanırdı ki, bu olayın bəzi kütləvi informasiya vasitələrində İranla bağlanması təxribatdır.\nÜstəlik, Azərbaycan hüquq-mühafizə orqanlarının bu cinayət işi ilə bağlı istintaqı, hələ ki, müsbət nəticə verməyib. Qatil və ya qatillər, qətlin sifarişçiləri məsuliyyətə cəlb edilməyiblər.\nOnun ailəsindən bildirildiyinə görə, dəvələrlə hakimiyyət orqanlarına bununla bağlı müraciət etsələr də, işdə dönüş olmayıb.\nRafiq Tağı «Sənət» qəzetində dərc edilən «Avropa və biz» publisistik yazısına görə 2006-cı ildə həbs edilmişdi. Bu yazıda müəllif azadlıq və humanizm ideyalarının Avropada yarandığını, yalnız burada işlək və real olduğunu açıqlayıb. Elə o üzdən də, xristianlığın Avropada oturuşmuş hala gəldiyi fikrinə gəlib.\nBu məqaləyə görə yazıçı həbs olunub və 3 il azadlıqdan məhrum edilib. R.Tağı Cinayət Məcəlləsinin 283-cü (milli, irqi və dini ədavətin qızışdırılması) maddəsi ilə təqsirli bilinib.\nO zaman iranlı ayətullah Fazil Lənkərani Məhəmməd Peyğəmbəri təhqir etdiyi iddiası ilə onun ölümünə fitva vermişdi. Yazıçını bir müddət sonra prezident əfv etmişdi. O, Məhəmməd Peyğəmbəri təhqir etdiyi fikri ilə razılaşmırdı.\n2011-ci il noyabrın 10-da R.Tağının «İran və qloballaşmanın qaçılmazlığı» adlı məqaləsi çap olunmuşdu. Noyabrın 19-da isə o, bıçaqlanmışdı.


“Mən gələndə “Səbail”dən milliyə futbolçu çağırılmırdı” - » SportFM.Az - İdman xəbərləri\n“Mən gələndə “Səbail”dən milliyə futbolçu çağırılmırdı” - Aftandil Hacıyev\n“Səbail”in baş məşqçisi Aftandil Hacıyevin futbolpress.az-a müsahibə verib.\n- Yay transfer pəncərəsində ən hərəkətsiz klub “Səbail” oldu. Hətta dağılmaq təhlükəsi haqda xəbərlər çıxdı. Mövsümün 5 turundan sonra 10 xalla 2-ci pilldəsiniz. Olanlardan sonra nəticələri belə gözləyirdiniz?\n- Açığı, gözləmirdim. Lakin bu, hələ başlanğıcdır. Qarşıda ardıcıl iki səfər matçımız var. İndiyədək olan nəticələr hələ ciddi nəsə demək deyil. Hazırlıq prosesində özümüz hiss edirdik ki, komanda kimi oyunumuz pis olmayacaq.\n- Zəifləmənin, yaxud ən yaxşı halda, güclənməmənin fonunda klub rəhbərliyinin komandadan gözləntiləri nə idi?\n- Mövsümöncəsi söhbətlərdə baş verənlər nəzərə alınaraq, qarşımızda qoyulan hədəflər də uyğun seçildi. Yəni “Səbail”in qarşısında mükafatlıq yerlər, avrokuboklar hədəfi qoyulmayıb. Lakin bu o demək deyil ki, arxayınlaşmalıyıq. Döyüşkən heyətimiz var və bu da imkan verir ki, qarşımıza ciddi hədəflər qoyaq.\n- Mövzunun davamında prosesin “Səbail”in fəlsəfəsinə təsirini öyrənmək istərdim. Klub yaradılanda açıqlanmışdı ki, əsas məqsəd milli komandalarçün futbolçu hazırlamaq/yetişdirməkdir. Maddi imkanların zəifləməsinin bu fəlsəfəyə pis təsiri hiss edilirmi?\n- Təvazökarlıqdan uzaq çıxmasın, mən təyin olunanda “Səbail”dən milliyə futbolçu çağırılmırdı. Heyətə qatdıqlarımız da köhnə klublarında dəvət alanlardan deyildi. Lakin indi əsas yığmaya da, digər yaş qruplarına da kifayət qədər futbolçu göndəririk. Hələ namizəd adlar da var. Bu da onu göstərir ki, iş doğru qurulub və belə də olmalıdır. Maddi çətinliklərin isə bu prosesə ciddi təsir etməyəcəyini düşünürəm. Çünki komandanın hazırlıqları və digər detallarçün şərait istənilən səviyyədə qurulur. Əsas problem daha böyük iddialarda yarana bilər.\n- Problemin haçanadək davam edəcəyi haqda nəsə deyə bilərsiniz?\n- Təbii ki, dəqiq nəsə demək çətindir, lakin inanmıram uzun müdət belə olsun. Qış fasiləsinədək çox məsələlərə aydınlıq gələcək yəqin.\n- Rəhbərliklə söhbətiniz olubmu bu haqda?\n- Mənə bildirilən budur ki, müxtəlif sponsorlarımız var, onlardan gələn gəlirlərdə azalma mövcuddur və bu, məcburi haldır. Lakin daimi deyil.\n- İddialar var ki, ötənilki büdcədən heyətin gücləndirilməsi üçün həddən çox məsrəf edilib deyə, bu il çətinlik yaranıb...\n- Doğru məlumat deyil. Klubumuz ötən mövsüm 3 ən az büdcəsi olanlardan biri idi. Lakin etdiyimiz transferlər uğurlu oldu və nəticədə Avropa Liqasına vəsiqə qazandıq. Normalda belə klubda büdcə daha da artırılır ki, heyət güclənsin, hədəflər daha da böyüsün. Təəssüf ki, belə olmadı. Lakin büdcənin azaldılmasına səbəb qətiyyən bunlar deyil.\n- Bəlkə başqa məşqçi olsa, bu sualı verməzdim, sizin mədəni səviyyəniz və səmimiyyətinizə bələdəm deyə, istəyirəm maraqlananlarçün ən vacib məqama aydınlıq gətirəsiniz. Klubdaxili ikitirəlik var?\n- Vallah, klub idarəçiliyində, yəni daha yuxarılarda nə necədir – dəqiq deyə bilmərəm, ancaq mənə və komandaya qarşı münasibətdə hər hansı ikitirəlik hiss etməmişəm.\n- Çünki klub ətrafında uzun müdətdir ki, ən çox müzakirə edilən mövzu budur, detallı aydınlaşdırılmasına ciddi ehtiyac vardı...\n- Həqiqətən, klubdaxili hər hansı gərginlik, xoşagəlməz hal və ya münasibətlər mövcud deyil. Hər kəs rahat işini görə bilir. Münasibətlərdə anlayış səviyyəsi yüksəkdir.\n- Daha iki məsələ var ki, sıx müzakirə olunanlar arasındadır. 1. Nəticələr pisləşən kimi uzaqlaşdırılacaqsınız, 2. Qış transfer dönəmində komanda gücləndirilməsə, istefa verəcəksiniz...\n- Bu tipli mövzular səmimi söhbətlə rəhbərliklə müzakirə edilib. Və hazırda bu haqda deyilənlər həqiqəti əks etdirmir. Sponsorlardan formalaşan büdcənin azalması və ya çoxalması təbii prosesdir. Burda hansısa süni əngəllərdən söhbət gedə bilməz, ən azı, mən bunu hiss etmirəm. Qaldı ki, uzaqlaşdırılmaq və ya istefa vermək məsələləri və onların göstərilən səbəbləri – belə deyil. Biz uğurlu nəticələrin davamı üçün çalışırıq və burada hər kəs bununçün səfərbər olub.\n- Essyen gələndən bu yana getdikcə daha az olur meydanda. Hazırlığından qaynaqlanır bu, yoxsa...\n- Essyen haqda çox suallar olur və demək olar, hər məsələyə adınlıq gəlib. Getdikcə az oynamasına bəzi səbəblər var. Bilirik ki, bizə gələnədək ilyarım böyük futbol oynamamışdı və bu, ciddi məqamdır. Getdikcə formasını yaxşılaşdıra bilər. Bizim qarşıda onu start heyətində oynatmaq planımız da var. Bilirsiniz ki, hazırda Milandadır. Bu tip kommersik və digər yaradıcılıq tədbirlərində çox iştirak edir və təbii ki, bunlar da onun yaxşı hazırlaşmasına mane olur. Sabah gələcək və hazırlıqlara qoşulacaq. Qeyd etdiyim kimi, qarşıdakı bəzi oyunlarda hətta startda meydana buraxmaq fikrimiz var.\n- Onun təcrübəsindən faydalanmaq..?\n- Essyenin futbolda necə məşhur ad olduğu məlumdur. Təbii ki, bu barədə onunla söhbətlərimiz çox olur, fikir mübadiləsi edirik. Onun məqsədi gələcəkdə iddialı komandalarda məşqçi olmaqdır. Azərbaycanda bu istiqamətdə təcrübə toplaması üçün də şərait yaradılıb. U-19 komandasında proseslərlə sıx maraqlanır. Lakin bu, azdır. Daha çox məşğul olmaq gərəkdir.\n- Bəs o sizə oynayan məşqçi, yaxud köməkçiniz olmağı təklif etsə?\n- Məmnuniyyətlə hər bir dəstəyə hazırıq. Özü hələ oynamaq, futbolçu karyerasını davam etdirmək istəyir. Lakin məşqçilik istiqamətində hər hansı təcrübədən fayalanmaq niyyəti olsa, buna hazırıq.\n- Son sualım. Esyenlə Eltunun meydanda olma müddətləri təxminən yaxındır. Hansı daha yaxşı hazırlıqlıdır?\n- Biri komandanın kapitanıdır, biri ən nüfuzlu ad. Hər ikisi bizimçün bu mənada çox lazımlıdır. İkisinin də təcrübəsindən, imkanlarından fayda görürük və görəcəyik. Hər ikisinin təcrübəsinə qarşıdakı oyunlarda start heyətində meydana buraxacaq dərəcədə inanırıq.\nFutbol Federasiyasının prezidenti istefa verdi - Ermənistanda\n"Keşlə" "evinə" döndü - FOTO\n"Qarabağ"ı İspaniyada izləmək 35 avrodur\nI Divizionda 11-ci tura start verildi\nMourinyonun transfer etmək istədiyi ilk futbolçu kimdir?\nTürkiyədə itdiyi iddia olunan futbolçu tapıldı\nGüləşçilərimiz açıq Rusiya kubokunda güclərini sınayacaqlar\n"Avropa Liqasındakı şanslarımız öz əlimizdə deyil" - Qara Qarayev\nAvropa Liqasının formatında dəyişiklik oldu\n"Qarabağ"ın futbolçusu 5 ölkənin klublarının hədəfində


Milli Qəhrəmanımızın məzarının acınacaqlı DURUMDA - FOTOFAKT » Korrupsiya.org\nMilli Qəhrəmanımızın məzarının acınacaqlı DURUMDA - FOTOFAKT\n21 dek 2018, 09:37\nModerator.az redaksiyasına fəal oxucularımızdan biri- Laçın rayonundan məcburi köçkün Yusif Şamiloğlunun müraciəti daxil olub. Müraciətdə Milli Qəhrəman Salatın Əsgərovanın məzarının bərbad vəziyyətdə olmasından bəhs edilir.\n“Hörmətli Moderator.az redaksiyası! Salatın Əsgərova mənim üçün igid və cəsarətli qəhrəman xanımımızdı. Kişi qeyrətli!.. Mütəmadi olaraq Salatın xanım haqqında paylaşım edirəm. Siz də bu qəhrəmanımız barəsində tez-tez yazılar verirsiz. Buna görə bir vətəndaş olaraq redaksiya rəhbərliyinə təşəkkür edirəm...\nBu yaxınlarda Bakıdakı Şəhidlər Xiyabanını ziyarət etdim. Salatın xanımın da mübarək məzarına baş çəkdim... Azərbaycanın paytaxtında, şəhərin mərkəzində, dövlət qurumlarına yaxın bir məkanda Qəhrəmanımızın məzarının baxımsız qalması gerçəkdən də çox acıdır. Bu, ürəyimi ağrıtdı...\nBu barədə sosial şəbəkədə paylaşım etdim, bir neçə səhifə də paylaşdı. Ancaq məzarın baxımsız olmasını daha da ictimailəşdirək lazımdır ki, bəlkə əlaqədar qurumlar nəticə çıxarıb tədbir görə...”


5 rayonda top mərmi qalıqları aşkarlanıb - Sosium.Az\n5 rayonda top mərmi qalıqları aşkarlanıb\nSOSİUM.az xəbər verir ki, ANAMA-dan verilən məlumata görə, daxil olmuş 49 çağırış əsasında agentliyin xüsusi mobil çevik əməliyyat qrupları tərəfindən Ağcabədi rayonunun Sarıcalı, Salmanbəyli kəndləri və Hindarx qəsəbəsi, Ağdam rayonunun Rzalar, Bəybabalar, Əhmədağalı və Eyvazlı kəndləri, Bərdə rayonunun Təhlə kəndi, Füzuli rayonunun Şükürbəyli, Alxanlı və Arayatlı kəndləri, Goranboy rayonunun Qaraçinar, Meşəli və Tapqaraqoyunlu kəndləri, Tərtər rayonunun Nizami, Axundov, M.Rəsulzadə, H.Cavid və T.Rəhimov küçələri, Mingəçevir şəhərininin Yeni Yaşayış massivi ərazisinə ərazisinə Daxili İşlər Nazirliyinin əməkdaşları ilə birlikdə 45 operativ və təxirəsalınmaz əməliyyat çıxışı həyata keçirilib. Aparılmış əməliyyat-axtarış tədbirləri zamanı 1 ədəd 100 mm-lik top mərmisi (OF-412), 1 ədəd 122 mm-lik top mərmisi (OF-56), 1 ədəd 152 mm-lik top mərmisi (OF-29), 1 ədəd 240 mm-lik raket (M24F), 5 ədəd 9N235 bombacığı, 1 ədəd hərbi məqsədlər üçün istifadə olunan meteoroloji radiopelenqator və 54 ədəd partlamış mərmi qalıqları aşkar olunub.\nDüşmən “Euronews”un heyətini raket atəşinə tutdu


"SOCAR-PETROFAC" VƏ BP YENİ MÜQAVİLƏ BAĞLAYIB | CBC.AZ\n"SOCAR-PETROFAC" VƏ BP YENİ MÜQAVİLƏ BAĞLAYIB\nDec 16 2019 15:18\n“SOCAR-Petrofac” MMC (SOCAR və “Petrofac Facilities Management Limited” şirkəti tərəfindən yaradılmış birgə müəssisə) və BP arasında “Layihə İdarəetmə Xidmətləri” (“Project Management Services”) müqaviləsini imzalanıb.\n“APA-Economics”in “Petrofac”a istinadən verdiyi məlumata görə, müqavilə BP şirkətinin Azərbaycan və Gürcüstandakı fəaliyyətini dəstəkləyəcək.\nMəlumata əsasən, üçillik müqavilə “Azəri-Çıraq-Günəşli”, “Şahdəniz”, Bakı-Tbilisi-Ceyhan Əsas İxrac Neft Boru Kəməri, Cənubi Qafqaz Qaz Boru Kəməri və Qərb İxrac Boru Kəməri layihələri çərçivəsində BP-nin həm dəniz, həm də quruda olan fəaliyyətini əhatə edəcək.\nQeyd edək ki, “SOCAR-Petrofac” MMC 2017-ci ildə yaradılıb (SOCAR – 51%, “Petrofac Facilities Management Limited” – 49%). Birgə müəssisəsinin yaradılmasında əsas məqsəd Böyük Britaniyanın “Petrofac” şirkətinin iştirak etdiyi təlim xidmətləri tenderlərində yerli təlim vasitələrinə olan tələbatın ödənilməsidir.


Artıq çəkiləriniz var ? 12855\nArtıq çəkiləriniz var ?\nElana düzəliş et Elan № 12855Tarix: 04.02.2016 Baxış sayı:301\nArıqlama kəməri. Kəmərə elektron nəzarət sistemi ilə idarə olunan 5 yüksək sürətli vibromotor quraşdırılıb.Piyləri yandırmaq üçün 8 rejim vardır ki,bu da ən dərin piy qatlarına belə güclü mexaniki təsir göstərməyə imkan verir.20 ədəd güclü maqnit sahəsi yaradır.Dərin infraqırmızı şüalanma isə bu prosesləri daha güclü və sürətli edir. -Arıqlama kəməri qan dövranını sürətləndirir,yağları effektiv əridir və bununla da bədən çəkisini azaldır.\n-Vibromotorlar 8 rejimdə işləyir.20 güclü maqnit piy toxumalarının ətrafında maqnit sahəsi yaradır ki,bu maqnit dalğaları da piy hüceyrələrinin daha effektiv və tez parçalanmasını təmin edir.\n-Dərin infraqırmızı qızdırma hesabına yağların effektiv yanması baş verir və onların yenidən toplanmasının qarşısını alır.Hamiləlikdən sonra yaranan dəri sallanmalarının qarşısını alır. Göstəriş: 1.Artıq çəki,sellülit. 2.Osteaxondroz,artrit,radikulit,nevralgiya. 3.Xroniki yorğunluq,əzələ zəifliyi. 4.İflic,yayılmış skleroz.\nRayonlara da çatdırmaq mümkündür.\nTel:(077)454 97 13 Menecer\nOzonator Bakı • Nəsimi r 350 azn


Ev Dünya Ermənistanda yeni müdafiə naziri və Baş Qərargah rəisi təyin olundu\nErmənistan prezidenti Serj Sarkisyanın sərəncamı ilə yeni müdafiə naziri təyin olunub.\nSeyran Ohanyanı bu vəzifədə Viqen Sarkisyan əvəz edəcək. O, prezident administrasiyasının keçmiş rəhbəri olub.\nDigər qərara əsasən, Xarici İşlər Naziri Edvard Nalbandyan öz vəzifəsində qalıb.\nQeyd edək ki, 2008-ci ildən bu yana xarici işlər naziri postunu tutur.\nPrezident Sarkisyanın sərəncamı ilə Ermənistan Silahlı Qüvvələrinin yeni Baş Qərargah rəisi də təyin olunub. 2016-cı ilin mayından müdafiə nazirinin müavini vəzifəsini daşıyan, Maddi-Texniki Təchizat Departamentinin rəisi Movses Akopyan bu vəzifəyə gətirilib.\nSerj Sarkisyanın daha bir sərəncamı ilə Silahlı Qüvvələrin Baş Qərargahının sabiq rəisi Yuri Xaçaturov Milli Təhlükəsizlik Şurasının katibi təyin olunub.\nXatırladaq ki, Milli Təhlükəsizlik Şurasının sabiq katibi Armen Gevorkyan cari ilin iyun ayında Prezident Aparatının rəhbəri təyin olunmuşdu. Ermənistan hökumətində yeni kadr dəyişiklikləri fonunda, 2016-cı ilin sentyabrın 13-də Kalen Karapetyan baş nazir təyin edilib.\nƏvvəlki məqaləAydın Əliyev: “Dəri rüsumu da artırılmalıdır”\nNövbəti məqalədəAşura yürüşləri qadağan edildi


Koronavirus (COVID-19) infeksiyasının Azərbaycan Respublikasının ərazisində geniş yayılmasının qarşısının alınmasına dair əlavə tədbirlər müəyyənləşdirilib. Bu barədə Azərbaycan Respublikası Nazirlər Kabineti yanında Operativ Qərargahdan məlumat verilib.\nMəlumata əsasən, fərdi evlərdən və mənzillərdən insanların çıxışı - təxirəsalınmaz tibbi yardıma zərurət olduqda, həyat və sağlamlığa bilavasitə təhlükəli vəziyyət yarandıqda, fəaliyyətinə icazə verilən pərakəndə satış və əhaliyə xidmət göstərən obyektlərə getmək, məişət tullantılarının atılması hallarında, eləcə də, xüsusi rejim dövründə fəaliyyət göstərən təşkilatlarda xidməti vəzifələrini icra etmək məqsədilə mümkündür.\n30 Mart, 2020 20:53 ⁄ Baxılıb: 1485 ⁄ Çap


“Azercell Telekom” MMC Koronavirusla Mübarizəyə Dəstək Fonduna 2 milyon manat yatırım etdi | 1news.az | Xəbərlər\n24 Mart saat 14:50 ~ 3 dəqiqəlik oxu 833\nMövcud gərgin qlobal vəziyyətdə ölkə iqtisadiyyatına və əhalinin rifahına dəstək olmaq məqsədilə yerli bazarın lider mobil operatoru “Azercell Telekom” MMC-nin sosial məsuliyyət təşəbbüsləri davam edir. Belə ki, mobil operator Azərbaycan Respublikası Prezidentinin 2020-ci il 19 mart tarixli Fərmanı əsasında ölkəmizdə bu xəstəliyin yayılmasının qarşısını almaq və onunla mübarizə istiqamətində həyata keçirilən tədbirlərə maliyyə dəstəyini təmin etmək üçün yaradılan Koronavirusla Mübarizəyə Dəstək Fonduna 2 milyon manat vəsait ayırıb.\nQeyd edək ki, Azərbaycanın mobil rabitə sənayesinin lideri və qeyri-neft sektorunun ən böyük vergi ödəyicisi və sərmayəçisi “Azercell Telekom” MMC 1996-cı ildə təsis edilmişdir. Hazırda 4,9 milyon abunəçi Azercell-i seçir. Bazar payı 49%; ölkə ərazisi üzrə əhatə dairəsi: 99.2% (işğal altında olan ərazilər istisna olmaqla); ölkə əhalisi üzrə əhatə dairəsi: 99,8% təşkil edir.


Səhlab Bağırov: Müsavatın yürüşünə imkan verilməyəcək\nMüsavat Partiyasının qərargahı polisin nəzarətinə götürüldü\nDünəndən etibarən Müsavat Partiyasının mərkəzi qərargahı polis əməkdaşlarının nəzarətinə götürülüb. Müsavatın mətbuat xidmətindən “Basta”ya verilən məlumata görə, qərargaha gələn müsavatçılar polis tərəfindən sorğu-suala tutulur. Bu gün günorta saatlarında bir polis kapitanı partiyanın qərargahına gələn Yadigar Sadıqovdan barada hansı tədbir keçirildiyini soruşub.\nMaraqlıdır ki, Bakı şəhər icra hakimiyyəti yürüşlə bağlı partiyanın müraciətinə hələ cavab verməmiş polis hərəkətə keçib. Patrul xidməti ilə yanaşı, mülki geyimli polislər qərargahın önündə bura gəlib-gedənləri izləyirlər.\nQeyd edək ki, Müsavat Partiyası oktyabrın 21-də Bakıda etiraz yürüşü keçirəcəyi haqda Bakı Şəhər İcra Hakimiyyətinə müraciət ünvanlayıb.\n← Freedom House Ukraynaya: Fikrət Hüseynlini buraxın!\nMüstəqillik Günü: Hakimiyyətin ləğv etdiyi unudulmaz bayram →


“Dərslərin iyunun 14-dək olması şagirdlər üçün təhlükəlidir” - ARAŞDIR - Report.az\n“Dərslərin iyunun 14-dək olması şagirdlər üçün təhlükəlidir” - ARAŞDIR “Məktəblər əvvəlki kimi mayın sonunda bağlanmalıdır" 12 İyun, 2019 13:30\n“Təhsilin səmərə və keyfiyyətinin yüksəldilməsini onun müddətinin uzadılması ilə həll etmək nəinki yeganə yol, həm də o qədər də uğurlu variant deyil. Müddət təhsilin keyfiyyəti üçün heç də həmişə əvəzedilməz meyar sayıla bilməz. Beynəlxalq təhsil standartları da günü-gündən ağırlaşır. Ümumiyyətlə, təhsil dialektikasının qanunudur ki, təhsil standartları daim yenilənməlidir. Mənə elə gəlir ki, nazirlik bunu nəzərdə tutur. Müşahidə etdiyimiz ölkələrin heç biri dərslərə sentyabrın 15-də başlamır. Hamıda sentyabrın 1-də başlayır, mayın 25-də bitir. Məsələ bundadır ki, mövzular məlumdur və elə mövzular var, həftədə iki-üç dəfə tədris olunmalıdır ki, keyfiyyətli tədris alınsın. İndi onu həftədə bir dəfə tədris edirlər ki, keyfiyyətdən söhbət belə gedə bilməz”, - ekspert bildirib.\nЭксперты: Продолжение занятий в школах до 14 июня нецелесообразно - ИССЛЕДОВАНИЕ\nBakıda "Son zəng" hazırlıqları: "Adam var 400 manatlıq hədiyyə alır" - FOTOLAR 13 İyun, 2019 / 15:38\nCeyhun Bayramov "Son zəng" münasibətilə məcburi köçkün məktəbində olub 14 İyun, 2019 / 11:18\nBDU-nun rektoru deputata yeni vəzifə verib - SİYAHI 14 İyun, 2019 / 10:42\nTəhsil naziri: "Təmayül siniflərini bitirənlər qəbul imtahanında daha yüksək nəticə qazanırlar" 14 İyun, 2019 / 10:09


“Azərbaycanın yeni hərbi əməliyyatlarına bir neçə saatlıq göz yummaq kifayətdir ki...” - FAKT BUDUR! » Mumtv.az\n“Azərbaycanın yeni hərbi əməliyyatlarına bir neçə saatlıq göz yummaq kifayətdir ki...” - FAKT BUDUR!\n17-07-2021, 13:59 66 dəfə baxılıb\nMumtv.az: - Azərbaycanda fəaliyyət göstərən xarici ölkə səfirlərinin, diplomatik korpus nümayəndələrinin Şuşaya səfəri həyata keçirildi. Səfər dəvətindən imtina edən bir neçə dövlətin diplomatlarının arasında ABŞ, Rusiya və Fransa səfirləri də var. Hansı ki, bu dövlətlər Qarabağ münaqişəsinin sülh yolu ilə həllinə vasitəçilik edən ATƏT-in Minsk Qrupunun həmsədrləridir.\nDiplomatların səfərdən imtinası müxtəlif cür şərh olunur. Bəziləri bildirirlər ki, bu addım İkinci Qarabağ müharibəsindən sonra fəaliyyəti tamamilə gündəmdən düşmüş həmsədrlik institutunun "dirildilməsinə” çalışmaqdır. Bir sıra analitiklər isə bildirirlər ki, həmsədr ölkələr səfirlərini Şuşaya buraxmamaqla Qarabağ ermənilərinə status almaq niyyəti güdür.\n- Minsk Qrupunun fəaliyyətini yenidən dirçəltmək cəhdləri aydın görünür və bu, daha çox 44 günlük Qarabağ savaşında Ermənistandakı mövqelərinə böyük zərbə vurulmuş ABŞ və Fransaya, qismən də Qarabağdakı hərbçilərinə beynəlxalq mandat almaq istəyən Rusiyaya lazımdır. 44 günlük Qarabağ savaşınının gedişi zamanı Rusiya-Türkiyə tandemi tərəfindən sıxışdırılıb kənarda saxlanan ABŞ və Fransa indi çox ümid edir ki, Minsk Qrupunu aktivləşdirmək və gələcək sülh danışıqlarında iştirak imkanı qazanmaqla, onlar təkrar prosesə cəlb oluna bilərlər. Bu işdə də himayə etdikləri və son seçkilərdə də birmənalı qələbəsi üçün çalışdıqları Paşinyandan istifadə edirlər. Baxın, Rusiya Prezidenti Putin, Türkiyə Prezidenti Ərdoğan və Azərbaycan Prezidenti Əliyev "Dağlıq Qarabağ münaqişəsi bitib” dedikləri halda, Paşinyan "münaqişə bitməyib” deyir və "Qarabağ ermənilərinin statusu” məsələsini qabartmaqla ABŞ və Fransanı yenidən prosesə cəlb etmək, 10 noyabr və 11 yanvar razılaşmalarının icrasını uzatmaq və Azərbaycanla qalıcı sülh sazişinin imzalanmasından yayınmaq istəyir. Buna baxmayaraq, mən hesab edirəm ki, Paşinyanın bu diplomatik vurnuxmaları əbəsdir və onun prosesi uzatmaq və razılaşmaları pozmaq cəhdi şəxsi faciəsi, Ermənistanın isə bir dövlət kimi tamamilə məhv edilməsiylə nəticələnə bilər.\nPaşinyana şans verildi ki, o, arxayın şəkildə Ermənistanda seçkiləri keçirsin. 20 iyunda seçkiləri keçirdi, böyük səs üstünlüyü ilə müharibə tərəfdarı kimi çıxış edən "Qarabağ klanı”na qalib gəldi. Seçkidə iştirak edən seçicilərin yarıdan çoxu – 687 min nəfəri ona səs verdi! Bu, o deməkdir ki, erməni əhalisinin də əksəriyyəti yeni müharibədən qorxur və ondan Azərbaycanla sülh sazişinin imzalanmasını istəyir, "Qarabağ klanı”nın avantürist və separatçı meyllərini dəstəkləmir. İndi Paşinyan həm öz əhalisinin istəyinə, həm də Rusiya və Azərbaycanla imzaladığı razılaşmalara uyğun olaraq, ondan gözəntiləri və üzərinə götürdüyü öhdəlikləri yerinə yetirməldir. Yetirməzsə, Putin demiş, bu, onun gerçək intiharıyla nəticələnə bilər. Dövlətlərarası razılaşma oyun-oyuncaq deyil ki, kimsə kimisə aldatsın – adamın tozunu göyə sovurarlar!\n- Hər halda, Üçtərəfli Atəşkəs Razılaşmasının zəmanətçisi Rusiyadır, Prezident Putindir. Bu rzılaşmanın necə yerinə yetirilməsi Rusiyanın nüfuz məsələsidir. Əgər Paşinyan Rusiyanı, Putini saya salmazsa, razılaşmanı yerinə yetirməzsə, bu, Rusiyanın nüfuzuna öldürücü zərbə olar, digər ölkələri də Kremlə qarşı ayaqlandıra bilər. Elə ilk olaraq Azərbaycanın özündə böyük bir anti-Rusiya hərəkatı başlayar, Azərbaycan Türkiyə üzərindən Qərblə daha sürətlə yaxınlaşa bilər və s. Rusiya bunu yaxşı görür və məncə, Paşinyanı məcbur edəcək ki, üzərinə götürdüyü öhdəlikləri tezliklə yerinə yetirsin və Azərbaycanla sülh razılaşmasını imzalasın. Paşinyan prosesi uzatmağa çalışsa və ya razılaşmanı pozsa, Azərbaycanın yeni hərbi əməliyyatlarına bir neçə saatlıq göz yumulması kifayət edəcək ki, Ermənistana daha böyük zərbələr vurulsun və orada çevriliş baş versin, Paşinyanın özü də qətlə yetirilsin. Belə bir ssenarinin inkişafını isə heç Paşinyanın himayəçiləri – Qərb də arzulamaz. Əksinə, Azərbaycanla Ermənistan arasında sülh sazişinin imzalanması Qərbin – ABŞ və Avropa Birliyinin də strateji marağındadır. Onların qənaətincə, iki ölkə arasında nə qədər tez normal münasibətlər qurularsa, bu, gələcəkdə Rusiyanın da bölgədən uzaqlaşdırılmasına gətirib çıxarar.\n- Təkrar edirəm: bizim artıq Minsk Qrupunun hansısa təklif və ya tövsiyəsinə ehtiyacımız yoxdur, bu, daha çox vaxt udmaq istəyən Paşinyana və bir də onun vasitəsi ilə danışıqlara qayıtmağa çalışan ABŞ və Fransaya lazımdır. Minsk Qrupunun həmsədrlik institutunun yaradıldığı 1994-cü ildən 27 sentyabr 2020-ci ilədək keçən 26 il ərzində onların bizə təklif etdikləri bütün variantlarda "ərazi əvəzinə status” tələbi olub. Beynəlxalq hüquq normalarına uyğun davranmaq, işğalçının işğal etdiyi ərazilərimizdən çıxmasını tələb etmək yerinə, bizdən "reallıqlarla barışmaq” və öz ərazilərimizi sülh müqabilində terrorçu-separatçılara vermək təklif edilib. 44 günlük savaş isə artıq Minsk Qrupunun istinad etdiyi reallıqları dəyişib – biz torpaqlarımızı işğalçılardan təmizləmişik, Qarabağda geniş tikinti-quruculuq işlərinə başlamışıq. Minsk Qrupu indi gəlib bizdən nə istəyəcək və bizə nə təklif edəcək? Ermənilərin dağıdıb tar-mar etdikləri, taladıqları əraziləri bərpa etməkdə yardımçı olmaq və dəymiş ziyanı ödəmək istəyirlərsə, qarşılıqlı etimad mühitinin yaradılmasında və hər iki tərəfdən olan qaçqınların yer-yurdlarına qayıtmalarına kömək göstərmək niyyətləri varsa, buyurub elan etsinlər.\nAncaq Azərbaycan tərəfinin də Ermənistanın nazıyla çox oynamaq fikri yoxdur və Paşinyan tezliklə hökumətini formalaşdırıb, 10 noyabr və 11 yanvar razılaşmalarının icrasını təmin etməzsə, Azərbaycan tərəfi Qarabağdakı terrorçu-separatçıların zərərsizləşdirilməsi üçün xüsusi əməliyyatlara başlaya bilər. Bir də görəcəksiniz, hər gecə bir terrorçunun əlini-qolunu bağlayıb gətiriblər, ya da öldürüb Qarabağda bir dərəyə tullayıblar. Türkiyə və Azərbaycan hərbçilərinin son vaxtlar birgə təlimlərində daha çox çətin relyefli ərazilərdə xüsusi əməliyyatların aparılması qaydalarının təkrar-təkrar sınaqdan keçirilməsi az şey demir. Daha bir yaxşı təklifi isə bugünlərdə Prezidentin sabiq köməkçisi Eldar Namazov verib. Deyib ki, Azərbaycan vaxtilə Ermənistanın istifadə etdiyi taktikadan istifadə edə, yəni, öz təhlükəsizliyi üçün Ermənistanla öz arasında bir "bufer zona” yarada bilər. Prezidentin məlum fərmanından və Zəngəzurla bağlı son çıxışlarından sonra bu məsələ bir az da aktuallaşır...\nBununla belə, mən ümidliyəm ki, vəziyyət o həddə çatmayacaq və Ermənistan Azərbaycanla sülh sazişinin imzalanması üçün çox yaxın vaxtlarda üzərinə düşən öhdəlikləri yerinə yetirəcək. Ümidimi artıran həm də odur ki, Azərbaycanla Ermənistan arasında sülh sazişinin imzalanmasını dünya gücləri də istəyir və iyun ayında Cenevrədə keçirilən Bayden-Putin görüşündə, böyük ehtimalla, bu məsələ də prinsipial olaraq razılaşdırılıb. Hətta ola bilsin ki, Minsk Qrupu elə bu razılaşmanı həyta keçirmək və tərəflər arasında yekun sülh sazişini imzalatdırmaq üçün fəallaşdırılır.\n- Türkiyə Minsk Qrupunun üzvüdür, bundan əlavə, artıq regionda hamının mövqeyi ilə hesablaşacağı çox ciddi gücdür. Türkiyə Cənubi Qafqaz və Mərkəzi Asiyada həm Qərb, həm də Rusiya üçün artıq köməyinə ehtiyac duyulan, sabitlik yarada biləcək əsas dövlət halına gəlib. İndi Türkiyəyə Qərb-Rusiya münasibətlərində körpü və tarazlıq yaradan ölkə kimi baxılır. Təsadüfi deyil ki, NATO üzvü olan Türkiyəni və onun əsas müttəfiqlərini – Pakistan və Azərbaycanı Rusiya da öz blokunda görmək istəyir. Bu baxımdan, Türkiyənin Minsk Qrupu həmsədrliyinə gətirilməsi bu quruma Azərbaycanın inamının qazanılmasında və yekun sülh sazişinin imzalanmasında mühüm rol oynaya bilər. Hər halda, Minsk Qrupu ümumi razılaşma əsasında yenidən fəallaşdırılacaqsa, Azərbaycan Türkiyəni də həmsədrlər sırasında görmək istəyəcək.//dia.az\nOverçuk Bakıdan gedən kimi... ATƏŞ SƏSLƏRİ EŞİDİLMƏYƏ BAŞLADI! - FAKT BUDUR!\nBitmiş format: Köhnə "üçlüyü" dəyişmək vaxtıdır - TƏHLİL\nABŞ Cənubi Qafqazdan narahatdır - bir tədbirin pərdəarxası...\nRusiya ATƏT-in Minsk Qrupunun qulpundan əl çəkmir - NƏ BAŞ VERİR?\nİflasa uğramış həmsədrlərin “canlanma” cəhdləri - TƏHLİL\nBayden administrasiyasına Qarabağ təklifi: SC3+2 - NƏ BAŞ VERİR?\nPrezident nələrə işarə etdi: Qarabağ, sülhməramlılar, status... - GƏLİŞMƏ\nMarkov: “ATƏT-in Minsk qrupu işinin öhdəsindən gəlmədi”\nSəfirlik: ABŞ Dağlıq Qarabağ münaqişəsinin sülh yolu ilə həllinə kömək etməkdə qətiyyətli olaraq qalır


6 Dekabr 2018 17:05\nDekabrın 6-da Qusar Rayon İcra Hakimiyyəti və Dini Qurumlarla İş üzrə Dövlət Komitəsinin (DQİDK) birgə təşkilatçılığı ilə keçirilən "Dini maarifləndirmə işinin təşkili: gerçəkliklər və perspektivlər" mövzusundakı ikigünlük seminar-treninq öz işinə başlayıb. "OLAYLAR"-a Dini Qurumlarla İş üzrə Dövlət Komitəsindən bildirilib ki, tədbirdə DQİDK və RİH-in rəhbər şəxsləri, eləcə də rayon məktəblərinin direktorları, təlim-tərbiyə işləri üzrə direktor müavinləri, məktəb psixoloqları, "Həyat bilgisi" fənnini tədris edən müəllimlər və ictimaiyyət nümayəndələri iştirak ediblər.\n23 May 13:03 96\n21 May 05:51 261\n17 May 05:26 373\n17 May 05:18 222\n17 May 05:14 359\n16 May 04:17 214\n15 May 22:55 227\n14 May 10:08 379\n12 May 19:54 248\nQuranda içki və qumar haqqında NƏ DEYİLİR?\n7 May 10:34 466\n6 May 18:56 309\n22 Aprel 14:00 596


Xanlar Fətiyevin biznes imperiyası - Sənədlər...\n14:59 - 23 İyul\nMilli Məclisin keçmiş deputatı, hazırda Gəncə avtomobil zavodunun direktoru Xanlar Fətiyev 2010-cu il seçkilərində parlamentə seçiləndən bir il əvvəl, 2009-cu ilin mayında təsisçisi olduğu "AZNUR" MƏHDUD MƏSULİYYƏTLİ CƏMİYYƏTİnin təsisçilik hüququnu həyat yoldaşı Fətiyeva Səbinə Səfər qızının adına keçirib.\nBizimxeber.az-ın xəbərinə görə, bu barədə araşdırmaçı jurnalist Cavanşir Həsənli məlumat yayıb.\n"Keçmiş deputatın tərcümeyi-halında isə onun 2003-2004-cü illərdə həmin şirkətin təsisçisi olduğu qeyd olunur. Saxtakarlığın səbəbi Xanlar Fətiyevin 2004-cü ildə Gəncə avtomobil zavoduna direktor təyin olunması ilə bağlıdır. Guya dövlət şirkətinə təyin olunduğu üçün sahibkarlıq fəaliyyətinə son qoyub.\nXanlar Fətiyevin deputat kimi fəaliyyət göstərdiyi dövrdə həyat yoldaşının adına olan şirkət Almaniya, Avstraliya, Rusiya, Belorusiya, Gürcüstan da daxil olmaqla dünyanın dörd bucağında peyda olub. Fətiyevlərin biznesi əsasən avtomobillərin icarəsi, supermarketlər şəbəkəsi, reklam sahəsini əhatə edir" - C.Həsənli qeyd edib.


Azərbaycanda daha iki İT şirkətinə güzəştli kredit verilib | Report.az\nAzərbaycanda daha iki İT şirkətinə güzəştli kredit verilib\nAzərbaycanda daha iki İT şirkətinə güzəştli kredit verilib “GoldenPay” və “Enginet” şirkətlərinə ümumilikdə 900 min manat kredit ayrılıb\n13 Oktyabr , 2014 13:14\nBakı. 13 oktyabr. REPORT.AZ/ Azərbaycan Rabitə və Yüksək Texnologiyalar Nazirliyi yanında İnformasiya Texnologiyalarının İnkişafı Dövlət Fondu (İTDF) tərəfindən müvəkkil banklar vasitəsi ilə daha iki şirkətə güzəştli kredit təqdim olunub.\nNazirlikdən "Report"a verilən məlumata görə, İTDF xətti ilə “GoldenPay” və “Enginet” şirkətlərinə kreditlər ayrılıb.\nBelə ki, “GoldenPay” şirkətinə onlayn ödəniş sisteminin inkişafı üçün “Paşa Bank” ASC tərəfindən 400 min manat həcmində güzəştli kredit verilib. “Enginet” şirkətinə isə "Bank Respublika" tərəfindən internet xidmətlərinin təşkili və müasir texnologiyaların tətbiqi ilə şəbəkənin genişləndirilməsi üçün 500 min manat həcmində güzəştli kredit ayrılıb.


10:03 26.10.2016 (Yenilənib 16:45 28.11.2016)\nTürkiyənin keçmiş prezidenti Abdullah Gül Azərbaycana gələrkən, bu iki şəxsiyyətin məzarını ziyarət edib\nEnsiklopedik və digər mənbələrdə onun haqqında çox qısa məlumatlara rast gəlinir. Söhbət, xalq ozanı, "vəhdəti-vücud" fəlsəfəsinin ardıcılı, təsəvvüf ustadı, böyük türk şairi kimi tanınan Yunis Əmrədən gedir.\nAdı əfsanələrə qarışmış bu şəxsiyyətin məzarının harada olmasına dair müxtəlif versiyalar var. Bu ehtimallardan birinə əsasən, onun məzarı Qax rayonunun Oncallı kəndində yerləşir.\n"Qul Yunus, Aşıq Yunus, Yunus Əmrə, Miskin Yunus, Dərviş Yunus, Yunus imzası ilə heca vəznli qoşma, gəraylı, ilahilər, əruz vəznli qəzəl və məsnəvilərdə sufi fəlsəfəsini sadə xalq dilində təbliğ etmiş sənətkar XIII-XIV əsrlərdə yaşayıb. Məsələ bundadır ki, Yunus Əmrə haqqında müfəssəl materiallar yoxdur".\nTarixçi Məcid Mehrani Sputnik-ə açıqlamasında belə deyib. Onun sözlərinə görə, Yunus Əmrə haqqında müfəssəl materiallar olmadığı üçün müxtəlif rəvayətlər yaranıb: "Hətta Yunus Əmrənin qəbrinin Qax rayonunun Oncallı kəndində olmasına baxmayaraq, dünyanın 11 bölgəsində onun qəbrinin olduğu deyilir. Bu da Yunus Əmrə haqqında dəqiq məlumatın olmamasından irəli gəlir. Amma bu rəvayətlər əsasında və şeirlərindən onun kimliyini, necə insan olmasını aydınlığı ilə görmək olur".\n"Yunus Əmrə Anadoluda dünyaya gəlib, Anadoluda yaşayıb. Onun yaradıcılığı Anadolu Səlcuq sultanlığından başlayaraq, orada türk bəyliklərinin yaranması və sonra da Osmanlı dövlətinin yaranmasına qədər davam edir. Yunus Əmrə sadə xalq dilində şerlər yazıb. Ona görə də hər kəs tərəfindən çox sevilib. Onun haqqında olan rəvayətlərə görə, Yunus Əmrə məktəbdə yaxşı oxumayıb. Buna görə də atası onu məktəbdən uzaqlaşdırır, əsas işlərin idarə olunmasını ona tapşırır", — deyir tarixçi.\nSonralar aclıq və quraqlıq dövrü başlayır: "Buna görə də, Yunus Əmrə Hacı Bektaşi Vəlinin yanına gedir, ondan buğda istəyir. Yunus Əmrənin məğrurluğu, ağayanalığı Hacı Bektaşi Vəliyə xoş gəlir və onu Hacı Tapdıq Əmrə ilə tanış edir. Tapdıq isə dərviş idi. O dövrdə dərvişlərə Tapdıqlılar deyirdilər. Hacı Tapdıq onun yanında çox şey öyrənir və hətta Hacı Tapdıq Yunus Əmrəyə öz qızı ilə evlənməyi təklif edir. Amma o, bu təklifi qəbul etmir. Sonra da Yunus Əmrə Tapdığın yanından gedərək, bütün dünyanı tək-tənha gəzməyə başlayır".\nTarixçinin dediyinə görə, Yunus Əmrənin insanlara çağırışı bu idi ki, varlıya, kasıba, zəifə fərq qoymamaq lazımdır: "O, xristiana, müsəlmana fərq qoymayıb. Bütün insanları bir tutub, onlara kömək etməyə, insanlara himayəçi olmağa çağırırdı. Yunus Əmrə o dövrdə multikulturalizmin əsasını qoyanlardan biri olub, əsl multikulturalist şəxsiyyət olub. Ona görə də onu sevirdilər".\nTapdıqla Yunus insanlara İslam dinini sevdirirlər. İnsanlara ləyaqətli insan olmağı öyrədirdilər. Belə gözəl xüsusiyyətlərlə tanınan gözəl şair, gözəl ozanlar olublar, dastanlar söyləyiblər.\n"Yunus Əmrə kimi, Hacı Tapdığın da vəfat etdiyi yer dəqiq olmadığına görə, müxtəlif yerlərdə məscidlərin, qəbirlərin onun adına olduğu söylənilir. Tapdıq Əmrənin qəbri də dünyanın 11 yerində mövcuddur. Onlardan biri də Qax rayonun Oncallı kəndindədir", — deyə tarixçi bildirib.\nBu qəbirlərin, həqiqətən onlara aid olub-olmadığını dəqiq deyə bilmərik. Amma həqiqətə uyğunluq çoxdur. Hətta Türkiyənin keçmiş prezidenti Abdullah Gül Azərbaycana gələrkən, Oncallı kəndinə yollanaraq, Yunus Əmrənin və Tapdıq Əmrənin məzarlarını ziyarət edib.\nŞeyx Yunus Əmrənin məzarı.\nYunus Əmrənin insanlara çağırışı bu idi ki, varlıya, kasıba, zəifə fərq qoymamaq lazımdır.\nYunus Əmrənin qəbrinin Qax rayonunun Oncallı kəndində olmasına baxmayaraq, dünyanın 11 bölgəsində onun qəbrinin olduğu deyilir.\nQul Yunus, Aşıq Yunus, Yunus Əmrə, Miskin Yunus, Dərviş Yunus, Yunus imzası ilə yazıb-yaratmış sənətkar XIII-XIV əsrlərdə yaşayıb.\nOnun yaradıcılığı Anadolu Səlcuq sultanlığından başlayaraq, orada türk bəyliklərinin yaranması və sonra da Osmanlı dövlətinin yaranmasına qədər davam edir.\nYunus Əmrə kimi, Hacı Tapdığın da vəfat etdiyi yer dəqiq olmadığına görə, müxtəlif yerlərdə məscidlərin, qəbirlərin onun adına olduğu söylənilir.\nYunus Əmrə və Hacı Tapdığın məzarlarının olduğu deyilən Qax rayonunun Oncallı kəndindəki qəbirstanlıq.\nOncallı, Tapdıq Əmrə, Yunis Əmrə, təsəvvüf, ozan, Qax, şair, qəbir\nBuradakı insanların ən kiçiyinin 113 yaşı var\nHəftənin fotoları: Sarkozi məhkəmədə, pələng futbolu və Parisdə tanqo\n13:32 07.03.2021 (Yenilənib 13:16 07.03.2021)\nÖtən həftə dünyada maraqlı hadisələrlə yadda qaldı. İndoneziyanın şimalında Sinabunq vulkanı oyandı. Nəticədə toz dumanı beş kilometr hündürlüyə qalxıb, ətrafa kül yayılıb. Xoşbəxtlikdən, vulkan püskürməsi zamanı heç kim xəsarət almayıb.\nParis məhkəməsi Fransanın sabiq prezidenti Nikola Sarkozini korrupsiya və vəzifə səlahiyyətlərindən sui-istifadədə günahkar bilib. Keçmiş prezidentə üç il müddətində cəza verilib, onlardan birini N.Sarkozi həbsxanada keçirəcək.\nKeniyada qoruqda zürafə yolu keçir.\nMyanmada hərbi çevriliş zamanı saxlanılan etiraz aksiyasının iştirakçısı.\nAntarktidada Branta buzlağında çat.\nMumbayda Tac-Mahal mehmanxanasının qarşısında cütlük.\nVyetnamda Çi Lin şəhərində sakinlər sosial məsafənin ləğv olunmasını qeyd edirlər.\nŞanxayda Teamlab Borderless sərgisində qız fotoqrafa poz verir.\nLaplandiyada şimal şəfəqi.\nParisdə tanqo rəqs edən cütlük.\nİndoneziyada Sinabunq vulkanının püskürməsi.\nFransanın sabiq prezidenti Nikola Sarkozi Parisdə məhkəmədə.\nƏfqan qızlar taekvondo üzrə məşqdə.\nMexikoda qadınlara şiddətə qarşı etiraz aksiyası.\nKabildə hərbi sənayə üzrə sərgidə helikopter nümayiş olunur, Əfqanıstan.\nMarseldə De Katalan çimərliyində qız, Fransa.\nPolis Banqkokda etiraz aksiyasını dağıdır, Tailand.\nBƏƏ-də pələngə balası şəxsi zooparkda topla oynayır.\nİnsanlar Pekində mağaza qarşısında olan abidənin yanında.\nFələstinli məktəblilər avtobus gözləyirlər.\nİnsanlar Benksinin yeni qraffitisinə baxırlar.\nAlmaniyada kişi idman zallarının bağlanmasına etiraz edir.\nZanzibar adasının sahilində qadınlar.\nYunanıstanda zəlzələ nəticəsində dağılmış evin yanında əlində televizor olan kişi.\nNyu-Yorkda restoranda Odri Herberin mumdan heykəli.\n16:49 05.03.2021 (Yenilənib 16:30 05.03.2021)\nCupra Formentor avtomobili.\nTurində Fiat 500 Electric avtomobili.\nCitroen e-C4 elektromobili Parisdə KİV üçün təqdimat zamanı.\nŠkoda Octavia avtomobili.\nNamibiya səhrasında Land Rover Defender avtomobili.\nVolkswagen avtomobil zavodunda işçi Volkswagen ID.3 elektromobilinə VW loqotipini quraşdırır.\nCenevrədə Palexpo sərgisində Toyota Yaris avtomobili.


“The Independent” Şuşa Bəyannaməsindən\n20:40 18 İyun 2021 Oxunub :982\nBöyük Britaniyanın “The Independent” onlayn qəzeti Azərbaycan və Türkiyə prezidentləri tərəfindən imzalanan Şuşa Bəyannaməsi barədə məqalə yayıb.\nAzvision.az xəbər verir ki, “Türkiyə və Azərbaycan liderləri işğaldan azad olunmuş ərazilərdə danışıqlar aparırlar” sərlövhəli məqalədə Türkiyə Prezidentinin işğaldan azad edilmiş bölgələrə səfərindən, Azərbaycan Prezidenti İlham Əliyevlə birgə imzaladıqları Bəyannamədən bəhs olunur.\nQeyd edilir ki, əsrlər boyu Azərbaycan mədəniyyətinin mərkəzi olan Şuşa 1992-ci ildə Ermənistanın nəzarətinə keçsə də, 2020-ci il noyabrın 8-də Azərbaycan Silahlı Qüvvələri tərəfindən işğaldan azad edilib. Strateji baxımdan mühüm əhəmiyyət kəsb edən Şuşada Rəcəb Tayyib Ərdoğan və Prezident İlham Əliyev arasında aparılan danışıqlar zamanı iki ölkənin təhlükəsizlik də daxil olmaqla, bir neçə sahədə əməkdaşlığının dərinləşdirilməsinə yönəlmiş Bəyannamə imzalanıb.\nYazıda Azərbaycan Prezidenti İlham Əliyevin Bəyannamənin imzlanmasından sonra səsləndirdiyi fikirlər də yer alıb.\nHəmçinin məqalədə Şuşa şəhəri Azərbaycan tərəfindən geri alındıqdan sonra onu ziyarət edən ilk xarici liderin məhz Türkiyə Prezidenti Rəcəb Tayyib Ərdoğan olduğu da vurğulanıb. Qeyd edilib ki, Türkiyə Prezidenti Şuşada bu ölkənin konsulluğunun açılacağı anonsunu verib.\nYazıda ötən ilin sentyabr-noyabr aylarında baş verən müharibə zamanı Azərbaycan Ordusunun qısa müddətdə Ermənistan silahlı qüvvələrini darmadağın etməsindən də danışılır. Bildirilir ki, Azərbaycan və Rusiya prezidentlərinin, həmçinin Ermənistanın baş nazirinin noyabrın 10-da imzaladığı üçtərəfli Bəyanatla müharibəyə son qoyulub və Ermənistan 30 ilə yaxın işğal altında saxladığı əraziləri tərk edib. Üçtərəfli Bəyanat Ermənistanda siyasi böhrana səbəb olub və baş nazir vəzifəsini icra edən Nikol Paşinyan növbədənkənar parlament seçkiləri təyin etmək məcburiyyətində qalıb.\nTeqlər: Böyük-Britaniya Şuşa


Beynəlxalq Bankın daha bir borcu - Məşhur vəkildən qalmaqallı paylaşım » NUH informasiya agentliyi\nCəmiyyət8 dekabr 2018 08:21\n“Yeni Müsavat” yazır ki, Cahangir Hacıyev həbsinin ilk günlərindən məhkəmədən bir neçə şəxslə üzləşdirmə aparılmasını tələb edib. O şəxslərdən biri maliyyə naziri Samir Şərifov idi.\nBundan başqa, Beynəlxalq Bankın 51 faizi dövlətə məxsus olub və dövləti bankda Maliyyə Nazirliyi təmsil edib. Cahangir Hacıyev də bu baxımdan Elman Rüstəmov və Samir Şərifovla üzləşmə tələb edir ki, kreditlərin verilməsində özbaşına qərarlar qəbul etmədiyini sübut edə bilsin. Və əgər çoxmilyonluq kreditlərin verilməsində qanunsuzluq olubsa, bu, Mərkəzi Bankın ildə bir neçə dəfə Beynəlxalq Bankda keçirdiyi auditin yekun sənədlərində öz əksini tapmalı idi. Üstəlik, Beynəlxalq Bankdan verilmiş 8 milyard manatdan artıq kredit 1 günün içində verilməyib. Bu proses - kreditlərin verilməsi - illərlə davam edib və hər il azı 4 dəfə Mərkəzi Bankın auditorları Beynəlxalq Bankda yoxlamalar aparıblar. Necə olub ki, Mərkəzi Bank auditorları illərlə Beynəlxalq Bankdakı qanunsuzluqları üzə çıxara bilməyiblər?


Xabarovsk etirazlarını onlayn yayımlayan tanınmış blogger həbs edildi » Qlobal.Az\nXabarovskda etiraz aksiyalarını işıqlandıran video-blogger Aleksey Romanov məhkəmə qərarı ilə 7 sutka həbs edilib.\nQaynarinfo xəbər verir ki, onun Xabarovskdakı etirazlardan olan onlayn yayımlarından biri YouTube-da 1 milyondan çox izlənmə qazanıb.\nDVHAB-ın məlumatına görə, polis onu icazəsiz kütləvi tədbirlərdə fəal iştirak etdiyinə əsasən 7 günlük həbs edib.\nXatırladaq ki, bir neçə gün əvvəl "Furgalomobil" təbliğat afişaları olan bir yük maşınının sürücüsü həbs edilmiş, daha əvvəl səhmlərin iştirakçısı Valentin "Freddi" Kvaşennikov 10 min rubl cərimə olunmuşdu.


"Arif Alışanov bura gəlmirsə..." » "Dünya" informasiya agentliyi\nTarix: 7-03-2018, 11:49 | Çap et\nLent.az-ın məlumatına görə, Bakı Ağır Cinayətlər Məhkəməsində hakim Əfqan Hacıyevin sədrliyi ilə keçirilən prosesdə təqsirləndirilən Şücaət Əkbərov vəsatət qaldırıb. O Arif Alışanovun məhkəmədə iştirakın təmin edilməsini istəyib: "O gəlmirsə, məhkəmə də təxirə salınsın. Təkcə Alışanov yox digər zərərçəkənlər də qızı da bura gəlməlidir".


31-07-2018 / 13:22\n“Məlum olduğu kimi, müntəzəm avtobus marşrutları üzrə sərnişindaşıma xidmətlərinin tariflərinin yuxarı hədləri sonuncu dəfə 2007-ci ilin 6 yanvar tarixində, metroda sərnişindaşıma xidmətinin tarifi isə 2011-ci ilin 24 noyabr tarixində təsdiq edilib”.\nXeberler.az məlumat verir ki, ötən müddət ərzində ictimai nəqliyyatda sərnişindaşıma xidməti üzrə xərclərin artması, avtobus parkının yenilənməsi və istismara saz vəziyyətdə saxlanılması üçün nəqliyyat vasitələrinin və ehtiyat hissələrinin xarici valyuta ilə idxal edilməsi, xidmət səviyyəsinin davamlı olaraq yüksəldilməsi, nağdsız ödəniş sisteminin tətbiqinin genişləndirilməsi, metro nəqliyyatı üzrə dövlət büdcəsindən asılılığın azaldılması və s. amillər nəzərə alınaraq, Azərbaycan Respublikasının Nəqliyyat, Rabitə və Yüksək Texnologiyalar Nazirliyi, Bakı Metropoliteni QSC, Bakı Nəqliyyat Agentliyi vasitəsilə BakuBus MMC və sərnişindaşıma xidmətlərini həyata keçirən bir sıra subyektlər tərəfindən sərnişindaşıma tariflərinə yenidən baxılması üçün Tarif Şurasına müraciətlər olunub.\nQaldırılan məsələlər Tarif Şurasının Katibliyində kompleks şəkildə araşdırılaraq Şuranın iclasının gündəliyinə daxil edilib.\nBelə ki, Tarif Şurasının iclasında müraciətlərə baxılıb və metro nəqliyyatında sərnişindaşıma xidmətinin tarifi 1 gediş üçün 30 qəpik, Bakı şəhərində, eləcə də digər şəhər və rayonlarda sərnişindaşıma xidməti tarifinin yuxarı həddi müntəzəm şəhərdaxili avtobus marşrutları üzrə 1 gediş üçün 30 qəpik, şəhərətrafı və qəsəbələrarası avtobus marşrutları üzrə məsafədən asılı olaraq 1 gediş üçün 30-90 qəpik, müntəzəm şəhərlərarası avtobus marşrutları üzrə 1 kilometr üçün 2,4 qəpik təsdiq edilib.\nQeyd edək ki, Bakı şəhərində ictimai nəqliyyatdan ödəniş vasitəsi kimi plastik və ya kağız kartdan istifadə edən sərnişinlərin nəzərinə çatdırılır ki, kartların balansından gediş haqqı üçün ödəniş 2018-ci ilin 31 iyul tarixinə qədər mövcud tariflə, 1 avqust tarixindən etibarən isə yeni tariflə tutulacaq.\nİclasda iştirak edən Bakı Nəqliyyat Agentliyinin nümayəndələri tərəfindən sərnişinlərin məlumatlandırılması məqsədilə bildirilib ki, ictimai nəqliyyatdan məhdud istifadə üçün nəzərdə tutulan kağız kart sahibləri 1 avqust tarixindən əvvəl alınmış kağız kartın balansında qalan və istifadə oluna bilməyən məbləğə görə 1 avqust tarixindən etibarən 20 yanvar, 28 may, Nəriman Nərimanov və Neftçilər metro stansiyalarında fəaliyyət göstərən Kart analiz mərkəzləri-nə yaxınlaşaraq qalıqdan istifadə etmək məqsədilə həmin məbləği artıra bilərlər.\nYeni gətirilən avtobuslar xəttə buraxıldı\nSabahdan Bakıda əksər avtobus kart sisteminə keçir\nAvtobuslar sərnişinləri pulsuz daşıyır


Ərzaq oğurlayan bağça rəhbəri ilə Rəksanənin qızının davası böyüyür- QARŞILIQLI TƏHQİRLƏR - Azinforum.az İnformasiya Portalı\nAna səhifə / Aktual / Ərzaq oğurlayan bağça rəhbəri ilə Rəksanənin qızının davası böyüyür- QARŞILIQLI TƏHQİRLƏR\nƏrzaq oğurlayan bağça rəhbəri ilə Rəksanənin qızının davası böyüyür- QARŞILIQLI TƏHQİRLƏR\nUlduzumSan.Az bildirir ki, direktor müsahibəsində videoda əks olunan görüntülərin, əslində, oğurluq deyil, gözətçisinin yorğan-döşəyi olduğuna inandırmağa çalışıb.\n“Aysun oranı “priton”a çevirib”\n“Yetimin çörəyin yemək əclaflıqdır” deyən N.Əliyeva həmin videonu yayan A.İsmayılovanın ünvanına sərt ifadələr işlədib: “Həmin Aysun müğənni Rəqsanənin qızıdır. Rəqsanə bilmirəm harda qalır, amma qızı nənəsi ilə bizim iş yerinin həyətində kirayədə yaşayırlar. Oranı da pritona çevirib. Belə adamların sözünə inanmaq düzgün deyil axı. Bu qız mənə şər atır, yalandan paylaşım edir. Mən indi sabah bunu məhkəməyə verim, bu da bilsin. Sosial şəbəkələrdən elə də başım çıxmır. Ali savadlıyam, şoulara baxmıram. Aysunun yaydığı videonu da mənə idmançı Kamil Zeynallı göndəribdi. Özümün xəbərim yox idi. Evimdə yetimin, şikəstin şəkillərini çəkib sizə göndərsəm, dəhşətə gələrsiniz. Gecə-gündüz o uşaqları uşaqlarımla yatızdırıram. Türkiyə və Almaniyadan belə gedib onlara yardım edirəm. Nə vaxt Bakıya qonaqlar gəlsə, bizim körpələr evinə gətirirlər. Çünki məndə həmişə vəziyyət qaydasında olur. İki dəfə işçi çıxartmışam, 200 qram ətə görə”.\nAysun İsmayılova isə bildirib ki, Nəhayət Əliyeva törətdiyi əməlin altından çıxa bilmədiyindən şər-böhtan atır:\n“Onun belə bir sübutu var ki, mən mənzilimdə əxlaqsızlıq edirəm? O adam yaşından-başından utanmırmı? Mənim və ailəm haqda nəsə desə onunla başqa cür danışaram. Aidiyyəti orqanlara yazaram ki, o, məni şərləyir. Bu insan yayılan videoların altından çıxa bilmir, başqa yollara əl atır. O zaman mən susmaram. Sən kimsən ki, mənim haqqımda belə danışırsan? Allaha şükür ki, bütün qonşular bizi tanıyır. Bu evdə bacımın dayəsi var, ailə dostlrımız var ki, hər gün bizdə olurlar. Bunun sübutu yoxdursa, mən ona böyük problemlər yaradaram.\n“Ağzını yummasa, ailəm və mənim haqda artıq-əskik danışasa…”\nA.İsmayılovanın sözlərinə görə, N.Əliyevanın kirayə adlandırdığı mənzil 1998-ci ildən atamın olub, beş il əvvəl isə nənəmə hədiyyə edib: “Bizim evə gələnlər arasında cavan adam yoxdur. Həmin mənzildə iki xalam oğlu, mən və nənəm yaşayırıq. İki adam bizə daim gəlib-gedir. Biri yaşlı qadındır, bir də telejurnalist. Mamamın prodüseri olub, onun əlində boyümüşəm.\nMən o qadını tanımırdım. Vicdanım əl vermədi, hər dəfə o mənzərəni görəndə ağlayırdım. Bu videoları tək mən çəkməmişəm. Bizə gəlib-gedən xanım jurnalist də çəkib. O insan özünü itirib. Ağzını yummasa, ailəm və mənim haqda artıq-əskik danışsa, onunla başqa cür danışacam. Millət ondan soruşmur ki, Aysun kirayədə qalır, yoxsa evində nə edir? Millət ona sual verir ki, ay müdir xanım, yetimlərin malını hara aparırsan? Hərəyə bir söz deyir. O, deyəsən, şərləmək işi ilə məşğuldur, adını başqasına qoyur. Ağzın yumsun. İyirmi yaşım var. Yalan şey çəkib niyə özümə problem yaradım? Mənim əlimdə faktlar olduğuna və uşaqlara yazığım gəldiyinə görə belə etmişəm. Əgər ürəyim ağrımasaydı, niyə özümü bu problemə qatım ki?” – A.İsmayılova əlavə etdi.\nÖncəki “Gətirib yastığın altına 5 manat qoyan kimi onları bağışlayırlar…” – Tanınmış jurnalistdən etiraz\nNövbəti Ərdoğandan nəhəng həmlə – 15 ölkə hədəf seçildi


Təhsil Nazirliyi NİDA üzvlərinin quruma qəfil ziyarəti ilə bağlı açıqlama yaydı\n09/11/2019 [13:16] - Köşə - ( 2967 dəfə baxılıb)\nVərdişə çevrilmiş əməllərə görə insan heç vaxt vicdan əzabı çəkmir...\nXalqımızın gözəl bir atalar sözü var: “Kar eşitməz, uydurar”. Azərbaycandan kənarda yaşayıb öz ölkəsi haqqında qarayaxma kampaniyası aparan bəzi ünsürlərin böhtan dolu çıxışlarına baxanda bu atalar sözü yada düşür. Guya Azərbaycan xalqının “dərdinə yanan” bu vətənsizlər bütün dünyanın bildiyi, qəbul etdiyi reallıqları deyil, öz uydurduqlarını, yuxularını danışırlar.\nBelə bir müdrik söz var. İnsanın meymun mənşəyini Qərbdə, Tanrı mənşəyini Şərqdə kəşf ediblər. Bəs o zaman niyə Şərqdə İnsan olaraq doğulan bəzi adamlar Qərbə gedib meymun kimi yaşamağı üstün tuturlar? Qərb özü çoxdan bu həyat tərzindən imtina edib. İndi Şərqdən gedənlərə deyirlər ki, bizim kimi yaşamaq üçün gərək bu “təkamül yolunu” keçəsiniz. Onlar da heç vaxt sahib olmayacaqları həyat tərzi yaşamaq üçün Qərbdəkilərin meymununa çevrilirlər. Meymun kimi oynadılan bu adamlar nə tapşırıq verilsə, onu da icra edirlər. Bu antimilli ünsürlərin sosial şəbəkələrdə paylaşdıqları videoları izləyəndə gördüm ki, bu adamcıqların əksəriyyəti əməlli-başlı meymuna oxşayır. Öz-özümə dedim ki, gör necə tapıblar? Adamların tək xisləti yox e, elə özləri də meymuna bənzəyir.\nBelə antimilli ünsürlərdən biri bu günlərdə “Azərxalça”nın Qəbələ filialının açılışında ölkə başçısı ilə xalçaçılar arasında olan dialoqu öz “dünyagörüşünə”, “savadına” uyğun guya şərh edib. Tural Sadıqlı adlı bu bisavad iddia edir ki, xalçaçılar ay yarıma 250 manat əməkhaqqı alır. Bu fikirləri o, xalçaçılıqla bağlı heç bir təsəvvürü olmadığı üçün səsləndirib. Ancaq elə bu yerdə yenə də bir atalar sözünə müraciət edək: “ Gərək başın girmədiyi yerə bədənini soxmayasan”.\nBizim dəyərli oxucuların çoxunun bu barədə məlumatı var. Ancaq bilməyənlər üçün bir daha xatırladaq ki, “Azərxalça”nın filiallarında çalışan xalçaçılar toxuduqları hər kvadratmetr xalçaya görə 250 manat əməkhaqqı alırlar. Bu filiallarda yeni xalça toxumağa başlayanlar belə ay ərzində bir kvadratmetrdən çox xalça toxuyur. Bu da o deməkdir ki, filiallarda ən az əməkhaqqı alan toxucunun aylıq maaşı 250 manatdır. Bircə misal çəkəcəm. Bu günlərdə “Azərxalça”nın Ağdam filialında gənc toxucu Məleykə Qasımova ilə həmsöhbət oldum. O, "Azərxalça"nın təşkil etdiyi tədris-hazırlıq kursunu bitirərək sertifikat alıb və Ağdam filialında işlə təmin olunub. Məleykə bir ildən çoxdur ki, burada çalışır. Deyir ki, hər ay təqribən 1.5 kvadratmetr xalça toxuyu. Onun bacısı Gülçin də Ağdam filialında işləyir. O da 1.5 kvadratmetr xalça toxuyur. Onlar ayda 800 manata yaxın əməkhaqqı alırlar. Məleykənin söhətimiz zamanı dediyi bu sözləri olduğu kimi oxucuların diqqətinə çatdırıram: “Quzanlıda bir ailənin iki gənc övladının bu qədər əməkhaqqı alması Prezidentimizin yaratdığı şəraitin bariz nümunəsidir. Biz çalışırıq ki, göstərilən qayğıya cavab olaraq gözəl və keyfiyyətli xalçalar toxuyaq".\nBu “Azərxalça”da çalışan minlərlə toxucunun sadəcə birinin fikirləridir. Əminliklə deyirik ki, bütün toxucular bu fikirdədir.\nSon illər xalçaçılığın inkişafı istiqamətində görülən işləri sadalayıb oxucuların vaxtını almaq istəmirik. Onsuz da demək olar ki, hər kəs bu sahədə görülən işlər barədə məlumatlıdır. Təkcə onu qeyd edək ki, son üç ildə “Azərxalça”nın 21 filialı fəaliyyət başlayıb. Həmin xalça istehsalı emalatxanalarında 1500 nəfərdən çox toxucu qadın çalışır. Nəzərə alsaq ki, bu qadınların əksəriyyəti işsiz insanlar idi, o zaman dövlətin bu layihəsinin nə qədər əhəmiyyətli olduğunu söyləmək üçün əlavə şərh verməyə ehtiyac qalmır.\nPrezident İlham Əliyev xalçaçılığın inkişafına ciddi diqqət yetirməklə strateji məqsədləri reallaşdırır. Əvvəla, milli dəyərimiz olan Azərbaycan xalçası yaşadılaraq gələcək nəsillərə ötürülür. Digər tərəfdən dünya bazarında bahalı məhsullar kateqoriyasına daxil olan xalça satışından ölkəmizə xeyli valyuta gələcək. Daşına bilər bu məişət əşyasını dünyanın istənilən yerinə aparmaq mümkündür. Deməli, milli naxışlarımızla bəzədilən xalçamızı alan xarici ölkə vətəndaşlarının evlərində bir Azərbaycan möhürü olur. Bu da Azərbaycanın, milli tariximizin, dəyərlərimizin təbliği baxımından olduqca əhəmiyyətlidir.\nAzərbaycanda reallaşdırılan layihələrə ağız büzmək əvəzinə ölkəmizin təbliği üçün əlinizi bir daşın altına qoyun. Mən soruşmaq istəyirəm. Xalçaçılıqla bağlı “dahiyanə” fikirlərini paylaşan Tural Sadıqlı yaşadığı Avropa ölkəsində bir dəfə belə olsun milli dəyərimiz olan Azərbaycan xalçalarından danışıbmı? Qarabağda toxunan xalçaların Azərbaycan xalqının qədim tarixini özündə əks etdirdiyini, məhz elə bu xalçaların Qarabağın qədim Azərbaycan torpağı olduğunu sübuta yetirdiyini bəyan edibmi? Ermənilərin xalçaçılaqla bağlı fikirlərinin saxta, yalan olduğunu yaşadığı ölkənin sakinlərinə izah edibmi? Təkcə o deyil. Bu qaragüruhçuların hansı biri Azərbaycanın qədim tarixinin, milli mədəniyyətinin, milli dəyərlərinin təbliğatçısına çevrilib? Cavab birmənalıdır – heç biri. Niyə? Ona görə ki, bu adamcıqlarda milli hissdən, vətənpərvərlikdən əsər əlamət yoxdur.\nBəzən düşünürəm ki, belə adamlar danışdıqları yalanlara, atdıqları böhtanlara, öz xalqlarına düşmənçilik etdiklərinə görə heç vicdan əzabı çəkmirlər? Elə bu an Fransa maarifçilərinin görkəmli nümayəndəsi Volterin sözləri yada düşür: “Vərdişə çevrilmiş əməllərə görə insan heç vaxt vicdan əzabı çəkmir”. Bəli, belə insanları ictimai qınaqla cəzalandırmaq, islah və tərbiyə etmək lazımdır. Əlbəttə ki, onların çoxunu xalqımız özü cəzalandırır: dövlətinə, liderinə, milli dəyərlərinə sahib çıxmaqla.\n“Azərxalça” Açıq Səhmdar Cəmiyyətinin mətbuat katibi


İrəvan xanlığının varisi - Hürriyyət\nEv Araşdırma İrəvan xanlığının varisi\nİrəvan xanlığının varisi\n12:26 - 22 Aprel, 2021\nSərdar İrəvani: İran və Qafqazın digər yerlərində qurulmuş ilk müasir məktəblər İrəvan modeli üzərində yaradılıb.\n– İrəvan xanlığının ilk yerli xanları mənim əcdadlarım olub. İrəvan xanı Həsənəli xan (1755-1759), onun qardaşı İrəvanlı Hüseynəli xan (1759-1783), onun oğlu İrəvanlı Qulam Əli xan (1783-1884) idi. Onun qardaşı İrəvanlı Məhəmməd xan (1784-1805), onun oğlu Məhəmməd Həsən xan Sərdar İrəvani Kirmanın valisi idi, 1855-ci ildə vəfat edib. Eləcə də onun oğlu Yəzdin valisi Məhəmməd Yusif xan Sərtip. Onun oğlu “Müşir Hozur” ləqəbli Əhməd xan Sərdari İrəvani 1929-cu ildə vəfat edib, onun oğlu Əbdülqasım xan Sərdari İrəvani. Onun oğlu, mənim atam Bəhmən xan Sərdari İrəvani idi. Atam 86 yaşında – 2014-cü ildə Tehranda dünyasını dəyişib.\n– İrəvanın sonuncu, əslən İrəvanlı xanı olan Məhəmməd xan Fətəli Şah Qacar tərəfindən həbs edilərək 1805-ci ildə Tehrana sürgün edilir və 1805-ci ildə Qacar xan sonuncu İrəvan xanı Hüseynqulu xanı xan təyin etdi. Hüseynqulu xan İrəvandan yox, Qəzvindən idi. O, Qacar xanın əmrlərini yerinə yetirirdi. Bəzi islahatlar həyta keçirsə də, onun siyasəti böyük itkilərə səbəb oldu və nəticədə 1828-ci ildə imzalanan Türkmənçay müqaviləsi ilə tam məğlubiyyətə uğradı. İrəvan və Naxçıvan Rusiyaya birləşdirildi. Bir neçə il ərzində İrəvan və Naxçıvan vilayəti adlanan inzibati bir vahid təşkil edirdi.1850-ci ildə isə vilayət quberniyaya çevrildi, İrəvan hələ də əhəmiyyətli ticarət mərkəzi hesab olunurdu. Rusiya, İrəvanın inkişafından, xüsusilə də Osmanlı imperiyası və İranla sərhədləri yaxınlığındakı strateji mövqeyindən narahat idi və buna görə də tacirləri Cənubi Qafqazda olan digər marşrutlardan istifadə etməyə təşviq etdi. Bu, XIX əsrin sonlarında İrəvanda iqtisadi itkilərə səbəb oldu. Türkmənçay müqaviləsi bağlandıqdan sonra Rusiya qonşu ölkələrdə olan erməniləri İrəvana kütləvi miqrasiya etməyə başladı, lakin XIX əsrin sonunadək İrəvan və Naxçıvanda əsas etnik əhali hələ də azərbaycanlı müsəlmanlar olaraq qalırdı. Birinci Dünya müharibəsindən sonra – 1918-ci ildə mayın 29-u Azərbaycan Milli Şurasının qərarına əsasən, Qafqazda üç müstəqil – Azərbaycan, Gürcüstan və Ermənistan dövlətləri yaradıldıqdan sonra, İrəvan ermənilərə paytaxt şəhəri olmaqla güzəştə gedildi. Birinci Dünya müharibəsindən sonra İrəvanın yenidən qurulmasına 1924-cü ildən etibarən başlanılıb, lakin əslində bu, orada dini-tarixi izləri silməyə xidmət edib. İrəvan şəhər tarixi muzeyi Göy Məsciddə yerləşirdi, lakin bütün digər abidələr yer üzündən silinib.\n– Azərbaycanda səfərdə oldunuz, təəssüratlarınız nədən ibarətdir?\nNövbəti məqalədəVətən müharibəsi iştirakçısı fəxri kürsüdə


Bakı Mühəndislik Universitetində nə baş verir? - İntim və dələduzluq iddiaları » Azerinfo.Tv\nBakı Mühəndislik Universitetində nə baş verir? - İntim və dələduzluq iddiaları\n11-06-2019, 12:32 126 dəfə baxılıb\nSon bir neçə gündür Bakı Mühəndislik Universitetinin adı bir sıra qalmaqallı hadisələrlə anılır. Yeniavaz.com sözügedən məsələ ilə bağlı araşdırma apararaq bəzi təfərrüatları əldə edib. Qeyd edəcəyimiz hadisələr hələ ki, iddia olaraq qaldığı üçün şəxslərin adlarını tam verməmək qərarına gəldik.\nƏldə etdiyimiz məlumata görə, universitet binasında bir neçə intim xarakterli qalmaqallı hadisə və dələduzluq, mənimsəmə halları yaşanıb. Onlardan biri təhsil ocağının tədris işləri müdiri K.Ə. və müəllimə kimi çalışan R.A. arasında yaşanıb. İddialara görə, bu iki şəxs universitet binasında intim münasibətdə olarkən yaxalanıblar. Belə ki, digər pedaqoqlar hadisə barədə universitet rəhbərliyinə xəbər verdikdən sonra təhlükəsiz kameralarına baxış keçirilib və fakt öz təsdiqini tapıb. Müdirin xanım müəllimin otağında olduğu bilindikdən sonra qapı döyülsə də müəllimə qapını açmayıb. Ən sonda prorektorun təkidi ilə müdir otaqdan çıxmalı olub. İzahatı alınan hər iki şəxs məsələni etiraf edib, bundan sonra həm müdirin, həm də müəllimənin işinə son verilib.\nDigər bir iddiaya görə, mühafizə rəisi Q. Ş. və yataqxana işçisi S. M. arasında da analoji hadisə yaşanıb. Tələbələrə aid yataqxana binasında yaşandığı iddia olunan hadisənin bu dəfə təhlükəsizlik kameraları vasitəsilə isbat etmək mümkün olmayıb. Belə ki, həmin saatda kameralar söndürülüb. Hadisə qadının mühafizə rəisinin ona göndərdiyi mesajları qız tələbələrə göstərməsindən sonra ortaya çıxıb. Tələbələr həmin yazışmaları "skrinşot" (ekran görüntüsünün fotosunun çəkilməsi) edərək rektor Havar Məmmədova göstəriblər və qadının işinə son verilib. Amma mühafizə rəisinə toxunulmayıb.\nİddialara görə işinə son verilən qadın işçi yataqxana müdirinin yerinə təyin olunubmuş. Əvvəlki xanım müdir T.M. isə tələbələrdən topladığı 20 min manat pulu mənimsədiyi üçün işdən çıxarılıb. İddia olunur ki, müdirə tələbələrdən topladığı ödənişləri universitetin hesabına köçürməyib, tələbələrdən yenidən ödəniş edilməsi tələb olunduqda isə məsələ aşkara çıxıb.\nBundan əlavə bir müəllimin voleybol yarışlarına hazırlaşan qıza qarşı əxlaqsız hərəkətlər etdiyi və bir başqa müəllimin isə 1-ci kurs tələbəsi qıza etik olmayan təkliflər etdiyi iddia olunur. Daha sonra həmin müəllimlərin tələbələrdən üzr istəmələri ilə məsələlərin bağlandığı söylənilir.\nBütün bu iddialarla bağlı Yeniavaz.com BMU-nun mətbuat xidməti rəhbəri Rəcəb Rzayevlə əlaqə saxladı. R.Rzayev həmin şəxslərin işlərinə son verildiyini təsdiqləsə də, sözügedən hadisələrin yaşanmadığıni bildirdi. Mətbuat xidmətinin rəhbəri tədris işləri müdirinin işində verdiyi nöqsanlara görə şəxsən rektor Havar Məmmədov tərəfindən işdən çıxarıldığını söylədi: "Həmin müdir iş zamanı verdiyi nöqsanlara görə işdən çıxarılıb. Müəllimə isə universitetdə saat hesabı işləyirdi. Dərs saatı bitdi və universitetdən ayrıldı. Heç bir intim hadisəsi yaşanmayıb. Mühafizə rəisi və yataqxana işçisi haqqında deyilənlər də tamamilə yalandır. Mühafizə rəisi hal-hazırda işinin başındadır, düzdür həmin qadın işdən çıxarılıb, amma tamam başqa səbəblərdən".\nR.Rzayev yataqxana müdirinin tələbələrin pulunu mənimsədiyi barədə iddiaları təkzib etdi, amma müdiri ilə bağlı kiçik bir insidentin yaşandığını etiraf etdi: "Mənimsə demək düzgün deyil. Həmin xanım bir ay tələbələrin ödənişini universitetin hesabına köçürməyi yuvadıb, amma həmin məbləğ iddia olunduğu kimi 20 min manat olmayıb. Kiçik bir məbləğ idi. Həmin müdirin də işinə son verilib".\nR.Rzayev iki tələbəyə qarşı müəllimlər tərəfindən əxlaqsız hərəkət və təkliflərin edilməsi ilə bağlı iddiaları da qəbul etmədi: "Bunlar hamısı yalan və böhtandır. Bu məsələlər bilərəkdən təhsil ocağının adını qaralamaq üçün ortaya atılıb. Bu tip yalan və böhtan xarakterli məlumatlara inanmaq və ya istinad etmək düzgün deyil".\nRövşən Rzayev rüşvətə görə diğər nazirlikdən qovulan, latın əlifbasını bil ...\nTələbələrin təqaüd qalmaqalı AZMİU-ya sıçradı\nTələbələrdən rektora ağır ittihamlar – ŞOK MƏLUMATLAR\nTəhsil məhv eləyən universitetimiz -  Azərbaycan Universitetində təhsildən ...\nMüəllimə sinif otağında şagirdi ilə... ŞOK


Elnur Astanbəyli: Çoxillik şərab\nBu yaxınlarda dostum Seymur Baycanın qısa fasilələrlə “Alatoran Yayınları” seriyasından iki kitabı çap olundu: “Ana ürəyi” (povest və hekayələr) və “Həyatımın ən xoşbəxt günü” (hekayələr).\nBirinci kitabdakı hekayələrlə çoxdan tanış idim, “Ana ürəyi” povestinə gəlincə isə – bəy məndən bu əsəri ilə bağlı fikrimi soruşanda nə deyəcəyimi bilmədim. “Ana ürəyi” təhkiyəsi etibarilə Seymurun başqa əsərlərindən yaxşı mənada fərqlənir, bununla belə, uzun müddət anlamağa və qərar verməyə çalışdım: o, bu povesti ciddi, yoxsa qeyri-ciddi yazıb. Bu povestlə Seymur nəyə iddia edir, ümumiyyətlə, iddia edirmi? Doğrudur, əsər birnəfəsə oxunur, orada bugünkü Azərbaycan cəmiyyətinin ilk baxışda həlledici görünməyən bir çox ictimai, sosial, mənəvi, əxlaqi problemləri, ağrıları, əzabları göstərilir, amma yenə də sırf ədəbiyyat baxımından və Seymur Baycanın tanıdığımız, bildiyimiz yaradıcı personası açısından “Ana ürəyi” ilə bağlı hələ də qəti və əminliklə danışa bilmirəm.\nAmma Seymurun bu yazının yazılmasına vəsilə olan ikinci kitabı – “Həyatımın ən xoşbəxt günü” barədə birbaşa danışmaq mənim üçün çox asandır. Mən yeni Azərbaycan nəsrində bu qədər zövqlə sonuncu dəfə kimin hekayələrini oxuduğumu xatırlamıram. Dumanlı yaddaşımda Şərif Ağayarın (tamam fərqli üslub və məzmunda!) bəzi hekayələri dışında bu janr çağdaş prozamız üçün xeyli dərəcədə arxaikləşmiş, arxivləşmişdi.\nHekayə ədəbiyyatın ən ağır, çətin janrıdır və düşünürəm ki, bir yazıçının ustalığı, məharəti onun iri həcmli əsərlərindən çox, məhz hekayələrində aydın görünür. Nə vaxtsa Con Steynbekin hekayəçiliklə bağlı gənc yazarlara məsləhətini oxumuşdum; bu məşhur yazıçı, səhv etmirəmsə, Stanfordda yazıçılıq kursuna gedərkən yaxşı hekayə yazmağın sirrinin ona belə açıqlandığını deyirdi: “Əla hekayə yazmağın bircə yolu var – əla hekayə yazmaq!”\nYeri gəlmişkən, “Mənim universitetlərim” bizim son 30 illik ağrılarımızın, əzablarımızın bəlkə də ən yaxşı ifadəsidir, nə vaxtsa – yaxın, ya da uzaq gələcəkdə bu illəri anlamağa çalışmaq istəyənlər qoy onu diqqətlə oxusunlar. Orada çox sualların cavabını tapacaqlar.\nBu, qıcıqdan daha çox qısqanclıqdır – onun azad ruhunu və azad fikirliliyini qısqanırlar.\nGəl gör ki, Seymuru bugünkü Azərbaycan üçün dəyərə çevirən məhz onun bütün varlığı ilə, qələmi ilə, qəlbi ilə, geyimindən tut beyninədək, azad olmasıdır. O, bu günədək yalnız cəmiyyətimizdə kök salan, bizi çağın, dünyanın gerisinə atan stereotipləri, tabuları deyil, özü (əlbəttə, ilk növbədə yazıçı kimi!) barədə təsəvvürləri, tərəddüdləri dağıtmaqla məşğul olub və… məqsədə çatıb.\nAmma əlimi ürəyimin üstünə qoyaraq, tam səmimiyyətlə və əminliklə deyə bilərəm: bizim Seymur çoxillik şərab kimidir – zaman keçdikcə dəyəri daha da artacaq və anlaşılacaqdır.\nŞərabdan söz düşmüşkən, elə yazını da Seymurun haqqında danışdığımız kitabından bir hekayənin – bir oxucusu ilə əhvalatlarını anlatdığı “Köhnə kişi”nin ilk baxışda adi, amma ağrılı sonluğu ilə bitirmək istəyirəm:\n“Biz gəzə-gəzə Sabir parkının yanına gəldik. Indi paltar mağazasına çevrilmiş, insanların ”Monolitin altı” adlandırdıqları kafedə oturduq. Iki yüz əlli qramlıq araq, kolbasa, sosiska, kakao götürdük. Bu köhnə kafe ilə bağlı xeyli əhvalat danışdı. Piştaxta arxasında dayanmış ağ xələtli, ağ papaqlı yaşlı qadına işarə edərək, “O qadın iyirmi ildən artıqdır bu kafedə işləyir. Mənimlə bir yerdə qocalıb”, söylədi. Xeyli danışdı. Başa düşdüm ki, onun bu cür həvəslə danışması həmin gün səhər rastlaşmağımızın nəticəsi deyildi. O, sadəcə danışmaq, özündəki informasiyaları ötürmək və bəlkə də xatirəmdə qalmaq istəyirdi. Çox danışdı. Lap axırda da dedi: “Seymur, kənardan baxan elə bilər ki, əyyaşıq. Necə başa salasan ki, ürəyimiz istəyib oturmuşuq. Çalışırıq, fələkdən bir gün qoparaq…”


“Naxçıvan xalçaçıları” Nyu-Yorkda nəşr olundu | SUMQAYITXEBER.COM\nSUMQAYITXEBER.COM > MƏDƏNİYYƏT > “Naxçıvan xalçaçıları” Nyu-Yorkda nəşr olundu\n“Naxçıvan xalçaçıları” Nyu-Yorkda nəşr olundu\nMüəllif: sumqayitxeber.com • Tarix: 28 Yanvar 2014 • Baxış sayı: 383 dəfə • Şərh yoxdur\nTweet “Azər-İlmə” xalçaçılıq şirkətinin nəşr etdirdiyi “Naxçıvan xalçaçıları” kitabı ABŞ-da ingilis dilində çap olunub. Şirkətdən ANS PRESS-ə verilən məlumata görə, kitab Nyu-Yorkun “Hudson Publishing” nəşriyyat evində nəşr edilib.\nProfessor Vidadi Muradovun müəllifi olduğu kitabın ingilis dilində nəşr olunması Azərbaycan xalçaçılığının dünyada təmsil və təbliğ olunması baxımındam önəml daşıyır. Nəfis tərtibatı ilə diqqəti cəlb edən kitabda Muxtar Respublikanın 7 rayonunun 68 kəndindən 254 toxucu haqqında məlumatlar, rəngarəng ekspedisiya materialları yer alıb. Şahbuzdan 31, Şərurdan 58, Babəkdən 49, Culfadan 37, Sədərəkdən 8, Kəngərlidən 35, Ordubaddan 36 toxucununun həyat və fəaliyyəti ilə yanaşı, qədim abidələrdən, şəxsi fantaziyalardan, yerli adət-ənənələrdən qaynaqlanan xalçalar işıqlandırılıb.\nQeyd edək ki, Naxçıvan xalça məktəbi, ilk dəfə “Azər-İlmə” tərəfindən kompleks tədqiqatlara cəlb olunub. “Naxçıvan xalçaçıları” kitabı bu sahənin bir çox məqamlarına aydınlıq gətirdi və Naxçıvan xalçaçılığının ayrıca bir məktəb kimi tədqiqini labüdləşdirdi. Facebook Şərhləndirmə:


access_time20/04/2021 08:49 folder_openArxiv\n"Danışıqlar davam etməlidir və Zəngəzur-Naxçıvan yolunun statusu da müəyyənləşməlidir"\n“İkinci Qarabağ müharibəsindən sonra Qafqazda yaranan hərbi siyasi vəziyyət 3 qafqaz ölkəsinin real və potensial gücünü ortaya çıxartdı”. Bunu “Şərq”ə Vəhdət Partiyasının sədr müavini Vasif Əfəndiyev deyib. Politoloq bildirib ki, sovetlər dağıldıqdan sonra Ermənistana göstərilən ciddi hərbi, iqtisadi və siyasi dəstək Azərbaycan hakimiyyətinin səbirli, ağıllı və mərhələli şəkildə apardığı siyasət nəticəsində darmadağın edildi: "Ermənistan Azərbaycan tərəfindən çox ciddi hərbi, siyasi və iqtisadi zərbə aldı. Vəziyyəti real olaraq dəyərləndirdikdə Azərbaycanın götürdüyü istiqamətdən yayınmayacağı təqdirdə Ermənistanın revanş götürmək ehtimalı olmadığı görünür.\nLakin buna baxmayaraq, Paşinyana müxalif olan qüvvələr Qarabağın öz hüquqi "statusuna" qaytarılması ilə "razılaşmaq" istəmirlər. Əslində onlar real durumu bilsələr də, sırf polulizmlə məşğuldurlar və hakimiyyətə gəlmək üçün Paşinyana siyasi təzyiq edirlər".\n"Lakin Paşinyan opponentlərindən fərqli olaraq xəyallarını "sülh" yolu ilə həll edəcəyini vəd edir. Qarabağ ərazisində hazırda məskunlaşan erməni əsilli insanların Azərbaycan vətəndaşlığı almaq şansı hələ də itirilməyib.\nBu barədə cənab Prezident ən yüksək səviyyədə bəyanatlar verib və sözünün arxasında duracağını bildirib. Lakin bu məsələlər birtərəfli qaydada olmur.\nDanışıqlar davam etməlidir və Zəngəzur-Naxçıvan yolunun statusu da müəyyənləşməlidir. Paşinyanın Zəngəzurda ikinci Rusiya hərbi bazasının yaradılması təklifi də müvəqqəti mövqedir. Çünki Ermənistanın gələcək taleyi yalnız Azərbaycan və Türkiyə ilə münasibətlərdən asılıdır.\nBu münasibətlər hansı dərəcədə olacaqsa, Ermənistanın inkişafı da o səviyyədə olacaq".


İctimaiyyət nümayəndələri UNEC-in Zaqatala filialında imtahanları müşahidə edib\nUNEC-in Zaqatala filialında 2018/2019-ci tədris ilinin qış imtahan sessiyası başlayıb.\nFilialda ictimaiyyət və media nümayəndələri, eləcə də valideynlər imtahanların gedişini izləyərək, imtahan sessiyasının mövcud qaydalara uyğun təşkilini, tələbələrin biliyinin qiymətləndirilməsində şəffaflığın, obyektivliyin təmin olunduğunu müşahidə ediblər. Fakültə dekanı Həqiqət Qədimova bildirib ki, bu semestr filialda 8 ixtisas üzrə əyani 546 bakalavr imtahan verəcək. Tələbə biliyinin qiymətləndirilməsində obyektivliyin və şəffaflığın təmin olunması məqsədilə imtahanlar UNEC-in rektorunun təsdiqlədiyi tədbirlər planı əsasında təşkil olunub. İmtahan prosesi hər il olduğu kümü, bu il də KİV və ictimaiyyət nümayəndələrinə açıq keçirilir. Filialda müraciətlərin operativ araşdırılması üçün Qərargah yaradılıb. “Qərargah” həftənin beş iş günü 09:00-18:00-dək fəaliyyət göstərir. “Qərargah”la (024) 225-21-57 nömrəli telefona zəng etməklə də əlaqə saxlamaq mümkündür.


Bakı Şəhər Baş Səhiyyə İdarəsi tabeliyindəki müəssisələrə 2019-cu ilə tələb olunan malların (iş və xidmətlərin) satınalınması məqsədilə AÇIQ TENDER ELAN EDİR - XALQQAZETI.COM\nTender 14 (on dörd) lot üzrə keçirilir.\nLot – 1. Mühafizə xidmətinin satınalınması.\nLot – 2. Çirkli paltarlarların yuyulmasının satınalınması.\nLot – 3. İçməli suyun satınalınması (Xəzər rayonu üzrə).\nLot – 4. İçməli suyun satınalınması (Sabunçu və Suraxanı rayonları üzrə).\nLot – 5. Çirkab suyun daşınmasının satınalınması (Xəzər rayonu üzrə).\nLot – 6. Stomatoloji xidmətlərin satınalınması .\nLot – 7. Xidmət göstəriləcək elektrotexniki avadanlıqlara qoyulacaq ehtiyat hissələrinin satınalınması.\nLot – 8. Elektrotexniki avadanlıqlara (kompüter, printer və kseroks) texniki xidmət göstərilməsinin satınalınması.\nLot – 9. Liftlərə texniki xidmət göstərilməsinin satınalınması. (Xətai rayonu üzrə).\nLot – 10. Liftlərə texniki xidmət göstərilməsinin satınalınması. (Xəzər, Suraxanı və Binəqədi rayonları üzrə).\nLot – 11. Hidravlik qapılara texniki xidmət göstərilməsinin satınalınması.\nLot – 12. Əmək haqqı proqramının təminatı.\nLot – 13.Hüquqi xidmət göstərilməsinin satınalınması.\nLot – 14. Daşınma xərclərinn satınalınması.\nTender iştirakçılarına təklif olunur ki, “Dövlət satınalmaları haqqında” Azərbaycan Respublikası Qanununa uyğun yuxarıda göstərilən lotlar üzrə öz tender təkliflərini möhürlənmiş, imzalanmış şəkildə ikiqat zərflərdə yazılı surətdə təqdim etsinlər.\nMüqaviləni yerinə yetirmək üçün tender iştirakçıları lazımi maliyyə və texniki imkanlara malik olmalıdırlar. Malların təchizatı, iş və xidmətlərin yerinə yetirilməsi cədvəli hər ay müəyyən edilmiş və 2019-cu il dekabrın 30-dək nəzərdə tutulmuşdur.\nMaraqlananlar lotlar üzrə əsas şərtlər toplusunu aşağıdakı məbləğdə işitrak haqqı ödədikdən sonra yuxarıda göstərilən ünvandan ala bilərlər.\nİştirak haqqı lot – 1, lot – 2 , lot – 6 və lot – 10 hər biri 100 manat,\nlot – 3, lot – 4, lot – 5, lot – 7, lot – 8, lot – 9, lot – 13 və lot – 14, hər biri 50 manat, lot – 11 25 manat, lot – 12 isə 20 manatdır.\nAD- MNDXA – nın 8 saylı Xəzinədarlıq İdarəsi\nKitab- 002736, Fond 7\nİştirakçılar tenderdə iştirak etmək üçün 18 yanvar 2019-cu il saat 16.00 –a qədər aşağıdakı sənədləri təqdim etməlidirlər:\n- iddiaçının hüquqi statusunu təsdiq edən sənədlər: rekvizitləri, qeydiyyat şəhadətnamənin, nizamnamənin və lisenziyanın surəti;\nTender təklifləri 2 nüsxədə (əsli və surəti) tender təklifi dəyərinin 1 faizi həcmində bank təminatı ilə birlikdə 28 yanvar 2019-cu il saat 18.00-a qədər ikiqat zərfdə bağlanmış və möhürlənmiş şəkildə M.Mirqasımov küçəsi 1A nömrəli ünvanda yerləşən Bakı Şəhər Baş Səhiyyə İdarəsinə təqdim olunmalıdır.\nİddiaçıların təklif zərfləri Bakı şəhəri, M.Mirqasımov küçəsi 1A nömrəli ünvanda yerləşən Bakı Şəhər Baş Səhiyyə İdarəsinin mərkəzi mühasibatlığında 29 yanvar 2019-cu il saat 10.00-da açılacaqdır.\n26 Dekabr 2018 22:37 - REKLAM VƏ ELAN


“Hüquqi şəxslərin dövlət qeydiyyatı və dövlət reyestri haqqında” Azərbaycan Respublikası Qanununun tətbiq edilməsi barədə” » www.Gundelik.info-Azərbaycan Jurnalistlər Birliyi Sumqayıt şəhər təşkilatının Gündəlik Analitik İnformasiya Agentliyi\nGündəlik Analitik İnformasiya Agentliyi (Daily Analytical News Agency)-Azərbaycan Jurnalistlər Birliyinin Sumqayıt şəhər təşkilatının elektron orqanı » Xeberler » “Hüquqi şəxslərin dövlət qeydiyyatı və dövlət reyestri haqqında” Azərbaycan Respublikası Qanununun tətbiq edilməsi barədə”\n“Hüquqi şəxslərin dövlət qeydiyyatı və dövlət reyestri haqqında” Azərbaycan Respublikası Qanununun tətbiq edilməsi barədə”\nДобавил: ATILLA / Дата: 22-09-2017, 09:30 / Просмотров: 131\n“Hüquqi şəxslərin dövlət qeydiyyatı və dövlət reyestri haqqında” Azərbaycan Respublikası Qanununun tətbiq edilməsi barədə” Azərbaycan Respublikası Prezidentinin 2004-cü il 12 aprel tarixli 48 nömrəli Fərmanında dəyişikliklər edilməsi haqqında Azərbaycan Respublikası Prezidentinin Fərmanı\nAzərbaycan Respublikası Konstitusiyasının 109-cu maddəsinin 32-ci bəndini rəhbər tutaraq, “Hüquqi şəxslərin dövlət qeydiyyatı və dövlət reyestri haqqında” Azərbaycan Respublikasının Qanununda dəyişikliklər edilməsi barədə” Azərbaycan Respublikasının 2017-ci il 14 aprel tarixli 619-VQD nömrəli Qanununun tətbiqi ilə əlaqədar qərara alıram:\n1. “Hüquqi şəxslərin dövlət qeydiyyatı və dövlət reyestri haqqında” Azərbaycan Respublikası Qanununun tətbiq edilməsi barədə” Azərbaycan Respublikası Prezidentinin 2004-cü il 12 aprel tarixli 48 nömrəli Fərmanında (Azərbaycan Respublikasının Qanunvericilik Toplusu, 2004, № 4, maddə 228; 2005, № 8, maddə 708, № 9, maddə 801, № 12, maddə 1103; 2006, № 12, maddə 1034; 2008, № 2, maddə 54; 2012, № 1, maddə 6; 2013, № 12, maddə 1529; 2014, № 2, maddə 103; 2016, № 3, maddə 465, № 9, maddə 1464, № 10, maddə 1637; 2017, № 5, maddə 846) aşağıdakı dəyişikliklər edilsin:\n1.1. 2-ci hissə aşağıdakı redaksiyada verilsin:\n2.1. “Hüquqi şəxslərin dövlət qeydiyyatı və dövlət reyestri haqqında" Azərbaycan Respublikası Qanununun 16.2.4-cü maddəsində nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikasının Prezidenti həyata keçirir;\n2.2. həmin Qanunun 9.2-1.1-ci və 9.2-2-ci (birinci halda) maddələrində nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikasının Prezidenti və Azərbaycan Respublikasının Nazirlər Kabineti həyata keçirirlər;\n2.3. həmin Qanunun 12.3-cü, 12.11-ci və 15.9.3-cü maddələrində nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikasının Nazirlər Kabineti həyata keçirir;\n2.4. həmin Qanunun 2.0.3-cü, 4.6-cı və 5.1-ci maddələrində, 5.6-cı maddəsinin ikinci cümləsində (birinci və ikinci halda), 8.2-ci maddəsinin birinci cümləsində, 8.3-cü maddəsinin birinci cümləsində, 8.4-cü maddəsində, 8.5-ci maddəsinin ikinci cümləsində, 9.2-ci maddəsinin birinci və üçüncü cümlələrində, 11.3.1-ci və 11.3.4-cü maddələrində, 11.4-1-ci maddəsinin birinci və ikinci cümlələrində, 12.1-ci, 13.1-ci və 15.2-ci maddələrində, 15.5-ci maddəsinin birinci və ikinci cümlələrində, 16.1-ci maddəsində, 16.2-ci maddəsinin birinci abzasında, 16.4-cü maddəsinin ikinci cümləsində (birinci və ikinci halda), 16.5-ci maddəsində, 16.7-ci maddəsinin birinci cümləsində, 17-ci maddəsində (birinci halda), 18.1-ci maddəsinin ikinci cümləsində, 20.3-cü maddəsinin birinci cümləsində və 20.4-cü maddəsində nəzərdə tutulmuş müvafiq icra hakimiyyəti orqanının səlahiyyətlərini aşağıdakı orqanlar həyata keçirirlər:\n2.4.1. qeyri-kommersiya hüquqi şəxslərinə və xarici qeyri-kommersiya hüquqi şəxslərinin filial və nümayəndəliklərinə münasibətdə Azərbaycan Respublikası Ədliyyə Nazirliyinin müəyyən etdiyi bölgü üzrə Azərbaycan Respublikasının Ədliyyə Nazirliyi və onun rayon (şəhər) qeydiyyat şöbələri, Naxçıvan Muxtar Respublikasının ərazisində təsis edilən siyasi partiyalar və xarici ölkələrin qeyri-hökumət təşkilatlarının filial və nümayəndəlikləri istisna olmaqla, digər qeyri-kommersiya qurumlarına münasibətdə Naxçıvan Muxtar Respublikasının Ədliyyə Nazirliyi;\n2.4.2. kommersiya hüquqi şəxslərinə, xarici kommersiya hüquqi şəxslərinin filial və nümayəndəliklərinə, publik hüquqi şəxslərə münasibətdə Azərbaycan Respublikası Vergilər Nazirliyinin müəyyən etdiyi bölgü üzrə bu orqana bilavasitə tabe olan vergi orqanları, habelə Naxçıvan Muxtar Respublikasının Vergilər Nazirliyi;\n2.4.3. dini qurumlara münasibətdə Azərbaycan Respublikasının Dini Qurumlarla İş üzrə Dövlət Komitəsi və Naxçıvan Muxtar Respublikasının Dini Qurumlarla İş üzrə İdarəsi;\n2.5. həmin Qanunun 2.0.11-ci, 2.0.13-cü maddələrində, 5-1.1-ci maddəsinin üçüncü cümləsində, 5-1.4-cü maddəsinin ikinci cümləsində və 5-1.6-cı maddəsinin birinci cümləsində nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikasının Vergilər Nazirliyi həyata keçirir;\n2.6. həmin Qanunun 5.3.4-cü, 12.12-ci və 15.4-cü maddələrində nəzərdə tutulmuş müvafiq icra hakimiyyəti orqanının səlahiyyətlərini qeyri-kommersiya qurumlarına münasibətdə Azərbaycan Respublikasının Nazirlər Kabineti, kommersiya qurumlarına və publik hüquqi şəxslərə münasibətdə isə Azərbaycan Respublikasının Vergilər Nazirliyi həyata keçirirlər;\n2.7. həmin Qanunun 5.4.9-cu maddəsində nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikasının Dini Qurumlarla İş üzrə Dövlət Komitəsi həyata keçirir;\n2.8. həmin Qanunun 6.1.3-cü maddəsinin birinci cümləsində və 7.1.1-ci maddəsində nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikasının Xarici İşlər Nazirliyi həyata keçirir;\n2.9. həmin Qanunun 7.2-ci maddəsində, 8-1-сi maddəsində (birinci halda), 9.2-1-ci maddəsinin birinci abzasında və 13.3-cü maddəsində nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikası Vergilər Nazirliyinin müəyyən etdiyi bölgü üzrə bu orqana bilavasitə tabe olan vergi orqanları, habelə Naxçıvan Muxtar Respublikasının Vergilər Nazirliyi həyata keçirirlər;\n2.10. həmin Qanunun 8-1-сi maddəsində (ikinci halda) nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikası Prezidentinin müəyyən etdiyi icra hakimiyyəti orqanı həyata keçirir;\n2.11. həmin Qanunun 9.2-2-ci maddəsində (ikinci halda) nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikasının Daxili İşlər Nazirliyi və Azərbaycan Respublikasının Dövlət Miqrasiya Xidməti həyata keçirirlər;\n2.12. həmin Qanunun 11.4-1-ci maddəsinin üçüncü cümləsində nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikasının Daxili İşlər Nazirliyi həyata keçirir;\n2.13. həmin Qanunun 12.3-1-ci maddəsinin ikinci cümləsində nəzərdə tutulmuş müvafiq icra hakimiyyəti orqanının səlahiyyətlərini Azərbaycan Respublikasının Ədliyyə Nazirliyi həyata keçirir;\n2.14. həmin Qanunun 16.2.4-cü maddəsində “qurum” dedikdə Azərbaycan Respublikasının Maliyyə Bazarlarına Nəzarət Palatası nəzərdə tutulur;\n2.15. Naxçıvan Muxtar Respublikasının Ədliyyə Nazirliyi dövlət qeydiyyatına aldığı qeyri-kommersiya qurumları barədə məlumatı Azərbaycan Respublikasının Ədliyyə Nazirliyinə təqdim edir.”;\n1.2. 4-cü və 5-ci hissələr ləğv edilsin.\n“Azərbaycan Respublikası Əhalisinin Dövlət Reyestri haqqında” Azərbaycan Respublikasının Qanununda dəyişikliklər edilməsi barədə”\n“Ailə kəndli təsərrüfatı haqqında” Azərbaycan Respublikası Qanununun tətbiq edilməsi barədə”\n“Dövlət rüsumu haqqında” Azərbaycan Respublikası Qanununun tətbiq edilməsi barədə”


00:36 10 Yanvar 2015\n31 yaşlı reperin adından saxta "İnstagram" profili yaradılıb. Fransada "Şarli-Ebdo" satirik jurnalının redaksiyasına edilən hücumdan sonra isə həmin profildə Timatinin adından sevincli status paylaşılıb. Guya statusda Timati Rusiyaya qarşı sanksiyalar tətbiq edən Fransada belə hadisənin baş verməsinə sevinib.\n"Təbii ki, mən heç vaxt terrorçuların etdiklərini dəstəkləməmişəm. Bu, əxlaqsızlıqdır. Mən ölənlərin ailələrinə baş sağlığı verirəm. Avropada indi çox çətin dövrdür. Onların çoxlu daxili problemləri var", - deyə Timati bildirib.\nMəşhur rusiyalı reper Paris terroruna günahlandırıldı VİDEO FOTO


CNN: BTQ Bakı ilə Ankaranı birləşdirəcək | Xəbərlər\nCNN: BTQ Bakı ilə Ankaranı birləşdirəcək\n11:13, 12 dekabr 2018\nABŞ-ın aparıcı xəbər telekanalı dəmiryolu haqqında məlumat verib\nABŞ-ın aparıcı xəbər telekanalı olan CNN səyahət haqqında təsəvvürləri dəyişə biləcək yeni dəmiryolu marşrutlarının siyahısına Bakı-Tbilisi-Qars dəmiryolu xəttini daxil edib.\nBakucity.az xəbər verir ki, CNN telekanalının saytında dərc olunan məlumatda deyilir:\n“Qatarla səyahət etməyi sevənlər üçün bu il yaxşı il oldu, müxtəlif iri şəhərləri birləşdirən və sərnişinlərə səyahət vaxtını əhəmiyyətli dərəcədə ixtisar edən yeni marşrutlar açılıb. Sərnişinləri təyyarə reyslərinə alternativə üstünlük verib-verməməsindən və ya sadəcə, sürətli səyahətə üstünlük verməsindən asılı olmayaraq, bu marşrutlarda səyahət üçün yeni imkanlar təklif olunur.\n“513 mil (826 kilometr) uzanan və Azərbaycan və Gürcüstan paytaxtlarını Türkiyənin qədim şəhəri ilə birləşdirən Bakı-Tbilisi-Qars dəmiryolu xətti 2017-ci ildə açılıb. 2019-cu ildə isə BTQ-də yeni marşrut təqdim olunacaq. Sərnişinlər Bakıdan Ankara və İstanbula qatarla səyahət edə biləcək, qatarın hər iki ölkə ilə sərhəddə olan Gürcüstanda dayanmasına lüzum qalmayacaq. Bu Azərbaycan və Türkiyə arasında ilk birbaşa dəmiryolu marşrutu olacaq”, - deyə CNN-in materialında qeyd olunur.\nMagistralda istismar olunacaq vaqonları istehsal edən “Ştadler” (Stadler Rail Management) adlı İsveçrə şirkətinin məlumatına əsasən, qatarlar bu marşrutla 160 km/saat-a qədər sürətlə hərəkət edəcək.\nHazırda bu istiqamətdə səyahət edən sərnişinlər iki paytaxt arasındakı yolu qət edənə qədər bir neçə dəfə dayanmaqla qatarda 40 saat vaxt keçirməli olur. (Oxu.az)


Dodaq dolğusu haqqında bilməli olduğunuz 7. Belə kişilərlə evlənməyiniz xətadır. Səhifələr Başqa Sadəcə əyləncə n Yazılı şəkillər Azərbaycan dili.\nSəhifəmiz zərindən shared şəkillə is proqra I yığılmışdırdu are in the state Hədis Islamic Religion.\nMənali yazili səkillər. Texnika və Silah şəkilləri 3. 2020 Ramazan Bayramı n diqqətlə seilmiş qısa şəkilli mənalı və duyğusal bayram mesajlarını bu yazıda tapa bilərsiz. Kino və Oyunlardan şəkillər 3.\nHər bayram olduğu kimi bu bayramda sevdiklərinizə znz. Bunu E-postayla Gnder BlogThis. Hissə Narkotik bitkiləri və onların orqanizmə zərəri.\nMənalı Yazılı Şəkillər - Şəkilli Statuslar 2112018 10. Status və Profil n Yazılı Mənalı Romantik Qəmli Sevgiyə aid milyonlarla şəkillər axtar və yklə png jpg Musiqi. Səhifəmiz zərindən Paylaşılan şəkillər proqram halinda yığılmışdırDualar Hədis İslam Din Dini Kitablar Şiə Peyğəmbər sİmam Əli ə Əhli beytin ə Qurani Kərim ətəkə Dini Sual cavab İnstagram Şəkil Dini Şəkil Pictures İmages Walpapers.\nWhatsapp n yazılı şəkillər Page 3 of 118 AsanYukleBiz Maraqli. Bəyəndinizsə like edib kanala abone olmağı unutmayın menali sozler ayriliq sozleri ayriliq sekilleri yazili ayrilqi sekilleri ask sozleri yeni status. Xatırlatmaq n onlara Bayram Mesajları gndərin.\n1400 11-03-2021 Fəlsəfə Yazılı Şəkilləri 106 2100 15-03-2021 Maraqlı Yazılı Şəkillər 71 1400 3-03-2021 Bir Fikir Yazılı Şəkilləri 21. Sevgi və rək şəkilləri 2. 0123 1-12-2020 Xoş Gəldin Dekabr Yazılı Şəkillər 2100 30-11-2020 rəyimin Qatili Yazılı Şəkilləri 35 2000 30-11-2020 01122020 Gndəlik Brclər 1 Dekabr 2020.\nMənalı YaZıLı ŞəKiLLəR Silsiləsi-inter-az-yazili-shekiller-2015-maraqli-heyatdan-xatirla-meni-sozler-shekilli-statuslar-qarishiq. şəkillər Şərh yaz Hrmətli Qonaq saytda şərhləri oxumaq şərh yazmaq xəbər gndərmək n QEYDİYYATDAN keməyiniz lazımdır. Ən son xəbərləri saytımızdan isti-isti oxuyun.


“Pulun var? Var, var…” Amma…- » Yenixeber.org - Oxu, xəbərin olsun\n“Birtəhər yeni qiymətlərə uyğunlaşmışıq. Amma bahalaşma hər birimizin büdcəsinə təsir etdi. Qiymət artımından hamı əziyyət çəkir. Mən düşünmürəm ki, bu bahalığı hökumət qəsdən edir. Dünyanın bütün ölkələrində bu cür proses gedir. Bu, ümumi bir bəladır. Bizim ölkəmizdə az da olsa pensiya və maaşları qaldırırlar. Lakin bununla yanaşı sürətli artım da gedir. Camaat çətin vəziyyətdədir. Bu, çox pis haldır. İnsanlar birtəhər dolanırdı, indi bilmirlər neyləsinlər”.\nYenixeber.org: Bu sözlər tanınmış aktyor, xalq artisti Rasim Balayevə məxsusdur. O, yerli mediaya bildirib ki, pensiyası cəmi 300 manatdır, Prezident təqaüdü almasaydı, çətin vəziyyətdə qalardı. Bəs, il ərzində görkəmli aktyorun nəzərdə tutduğu aztəminatlı ailələr, muzdlu işçilər, təqaüdçülər üçün necə keçib, onların gəlirləri artıb, yoxsa azalıb?\nDövlət Statistika Komitəsinin (DSK) ötən ilin makroiqtisadi göstəriciləri ilə bağlı məlumatdan aydın olur ki, 2021-ci ildə Azərbaycanda əhalinin nominal gəlirləri 57 milyard 181 milyon manat olub. Bu, 2020-ci illə müqayisədə 2.6 faiz artım deməkdir. Amma həmin il ölkədə orta illik inflyasiya göstəricisi daha yüksək – 6.7 faiz olub. Bu isə o deməkdir ki, qiymət artımlarının səviyyəsi əhalinin gəlir səviyyəsini üstələyib. Əlbəttə, rəsmi inflyasiya rəqəmləri real vəziyyətlə həmişə kəskin fərqli olub. Müstəqil ekspertlər bildirirlər ki, 2021-ci ildə inflyasiya səviyyəsi 20 faizdən yüksək olub. Buna əsas kimi, ilboyu davam edən bahalaşma əsas götürülür. Xatırladaq ki, Tarif Şurası tərəfindən qaz, su, elektrik enerjisinin, yanacağın dəyəri kəskin artırılıb, habelə 260 adda rüsumlara da yenidən baxılaraq, onların miqdarı yüksəldilib.\nBeləliklə, rəsmi rəqəmlərə inansaq belə, ötən il insanların real gəlirləri bir əvvəlki illə müqayisədə 4 faizdən çox azalıb.\nƏhalinin toplam gəlirləri ilə yanaşı, hər nəfərə düşən real gəlir də azalıb. Ötən il Azərbaycanda əhalinin hər nəfərinə düşən orta gəlir bir il öncəki illə müqayisədə 2.2 faiz artaraq, 5 min 708 manat olub. Ancaq inflyasiya göstəricisini nəzərə alsaq, hər nəfərə düşən real gəlirin 4.5 faiz azaldığı üzə çıxır. Beləliklə ard-arda ikinci ildir ki, Azərbaycanda əhalinin real gəlirləri azalır. Rəsmi statistikada 2020-ci ildə ölkədə vətəndaşların real gəlirləri 4.6 faiz həcmində azaldığı açıqlanmışdı.\nİl ərzində inflyasiya səviyyəsinin yüksək olmasına baxmayaraq, hökumət vətəndaşların itirdiyini kompensasiya etməkdə maraqlı olmayıb. Ötən il iqtisadiyyatda işləyənlərin orta aylıq əməkhaqqının artım tempinə görə Azərbaycan MDB dövlətləri arasında sonuncu yeri tutub.\n2021-ci ilin yanvar-noyabr aylarında iqtisadiyyatda işləyənlərin orta aylıq əməkhaqqı Azərbaycanda 2,9 faiz, Ermənistanda 7 faiz, Rusiyada 9,2 faiz, Qırğızıstanda 9,4 faiz, Moldovada 11,3 faiz, Tacikistanda 11,6 faiz, Belarusda 14,4 faiz, Özbəkistanda 15,3 faiz, Qazaxıstanda 16,7 faiz, Ukraynada 20,4 faiz artıb. Beləliklə, Azərbaycan bu statistikada yoxsul Tacikistandan da xeyli aşağı yer tutaraq, sonuncu pillədə qərarlaşıb.\nYüksək inflyasiya isə orta aylıq əməkhaqqının real artımına ciddi təsir göstərib. Xatırladaq ki, 2020-ci ilin sonunda ölkə üzrə orta aylıq əməkhaqqı 703 manat 50 qəpik idi. Ötən il bu rəqəm 724 manat 10 qəpik olub. Deməli, ilboyu 20 manat 60 qəpiklik və ya 3 faizlik artım olub. Amma inflyasiya göstəricisini nəzərə alanda orta aylıq əməkhaqqının real dəyərinin də il ərzində 4 faizə yaxın azaldığı üzə çıxır.\nÖtən il Azərbaycanda pensiyaçıların sayı da xeyli azalıb. DSK-nın məlumatına görə ölkədə 1 milyon 197 min nəfər təqaüdçü var ki, bu da altı ay öncə ilə müqayisədə 17 min nəfər azdır. 2021-ci il iyulun 1-i Dövlət Sosial Müdafiə Fondunda 1 milyon 214.1 min pensiyaçı qeydiyyatda olmuşdu. Komitənin məlumatına görə, bu da ölkə əhalisinin 12.1 faizini təşkil edirdi. Onların 58.8 faizi yaşa, 29.5 faizi əlilliyə, 11.7 faizi isə ailə başçısını itirməyə görə pensiya alır.\nÜmumiyyətlə, son 4 il 6 ayda Azərbaycanda pensiyaçıların sayında azalma başlayıb. Rəsmi rəqəmlərə görə, 2017-ci il iyulun 1-i vəziyyətinə Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunda 1 milyon 328.4 min nəfər pensiyaçı qeydiyyatda olub.\nBeləliklə, 2021-ci mil ölkə əhalisi üçün ağır keçib, bahalaşmaya rəğmən hökumət cüzi artımlara gedib, onları isə inflyasiya yeyib. Bəs ötən il dövlətin gəlirləri necə olub, vətəndaşları maddi məhrumiyyətlərini azaltmaq imkanlarını necə qiymətləndirmək olar? Bunu müəyyənləşdirmək üçün büdcənin əsas donoru olan Dövlət Neft Fondunun gəlirlərinə diqqət etmək lazım gəlir.\nBu gün açıqlanan rəsmi məlumata görə, ötən il fondun gəlirləri 15 milyard 986 milyon manat, xərcləri isə 11 milyard 383 milyon manat olub. Xatırladaq ki, 2020-ci ilin sonunda fondun 2021-ci ildəki büdcəsi ilə bağlı qanun təsdiqlənərkən orada 2021-ci ildə Neft Fondunun gəlirlərinin 8 milyard manat, xərclərininsə 12 milyard 250 milyon manata yaxın olacağı proqnozlaşdırılmışdı. Ötən il dünya bazarında neft qiymətlərinin yüksəkliyi fondun gəlirlərinin proqnozla müqayisədə təxminən iki dəfə çox olmasına şərait yaradıb.\n2021-ci ilin dövlət büdcəsi hesablanarkən neftin 1 barelinin qiyməti 40 dollardan hesablanmışdı. Ancaq ötən il ərzində “AzeriLight” markalı Azərbaycan neftinin bir barelinin orta qiyməti 72 dollara yaxın idi. 2020-ci ildə Dövlət Neft Fondunun gəlirləri 9 milyard 361 milyon manat, xərcləri 12 milyard 425 milyon manat olmuşdu. Bu o deməkdir ki, fondun gəlirləri 2020-ci illə müqayisədə 70 faizə yaxın artıb, xərcləri isə, əksinə, 10 faizə yaxın azalıb.\nRəqəmlərdən belə nəticə çıxır ki, ötən il hökumətin pul problemi olmayıb, amma onu sürətlə yoxsullaşan vətəndaşlarına xərcləməyə qıymayıb. Əksinə, xərcləri pensiyaçılarının sayını süni şəkildə azaltmaqla kəsməyə çalışıb…\nTarix: 22-01-2022 13:54\nAzərbaycanda evlər bahalaşacaq -Qiymət artımı nə qədər olacaq?\n“Dövlətimiz tərəfindən insanlara hər cür yardım edilir” - Xalq artisti